Vlada USK: Predložene izmjene Zakona o osnovnom i srednjem obrazovanju — Radio Velkaton : Radio Velkaton\n18. Aprila. 2019. USK\nVlada USK: Predložene izmjene Zakona o osnovnom i srednjem obrazovanju\nNa jučerašnjoj 30. redovnoj sjednici Vlade Unsko-sanskog kantona predložene su izmjene Zakona o osnovnom i srednjem obrazovanju resornog ministarstva.\nNaime, prema postojećim rješenjima dosad nisu jasno bile definirane procedure promjena školskih odbora i direktora, što je bio i razlog da se i ide u izmjene.\n– “Zakon o osnovnom i općem srednjem odgoju i obrazovanju usvojen je 2004. godine, a kojim su ostvarene zakonske mogućnosti za provođenje reforme osnovnog i općeg srednjeg odgoja i obrazovanja na području Kantona, a čiji je osnovni cilj unaprjeđenje i poboljšanje kvaliteta u ovoj oblasti. Tokom primjene Zakona pokazali su se određeni nedostaci, a posebno neefikasnost pojedinih zakonskih rješenja pa je neophodno donijeti izmjene i dopune Zakona. Predložene izmjene Zakona omogućavaju imenovanje, razrješenje i sankcionisanje školskih odbora i direktora osnovnih škola koji su odgovrni za upravljanje, odnosno rukovođenje ovim ustanovama, a koji su, u obavljanju dužnosti, kršili zakonske i podzakonske propise koji uređuju ovu oblast, a posebno pedagoške standarde i normative za osnovno obrazovanje. Evidentno je, prema dosadašnjoj analizi stanja u ustanovama predškolskog, osnovnog i srednjeg odgoja i obrazovanja na području Unsko-sanskog kantona, da je u osnovnim školama uočen velik broj propusta i postupanja suprotno pozitivnim zakonskim propisima, a posebno kršenje pedagoških standarda prilikom formiranja broja odjeljenja. Evidentiranim kršenjem pedagoških standarda pričinjena je šteta za budžet Unsko-sanskog kantona koja bi na godišnjem nivou mogla doseći i iznos od nekoliko miliona konvertibilnih maraka”, obrazložio je ministar Damir Omerdić.\nU cilju postizanja racionalizacije troškova, efikasnosti i ekonomičnosti postupaka javnih nabavki, predloženim zakonskim rješenjem daje se ovlaštenje Vladi za donošenje odluke kojom će se regulisati pitanje centralizacije javnih nabavki, potrebe srednjih škola koje imaju status javnih ustanova na području Kantona, kao i obim i vrste postupaka i nadležnost organa za provođenje nabavki.\nUz ove izmjene kojim bi se izbjegle situacije grubog kršenja propisa, poput posljednjeg slučaja u Sanskom Mostu, pojednostavljuju se i procedure prelaska nastavnika i profesora, koji su na listi tehnološkog viška, iz jedne ustanove u drugu. Predložene izmjene uskoro će se u formi prijedloga naći pred skupštinskim poslanicima.


“Volkswagen” izabrao Tursku za izgradnju nove fabrike\nNadzorni odbor “Volkswagen”-a saopštio je da je izabrao lokaciju za fabriku u blizini zapadnog primorskog grada Izmir.\nKako se navodi, u novoj fabrici u Turskoj, praviće se Škoda i Seat.\nKako nezvanično prenose svetski mediji, fabrika će izbacivati do 350.000 automobila godišnje.\nPodsetimo, poslednjih nekoliko meseci spekuliše se da “Volkswagen” pregovara sa predstavnicima nekoliko država o lokaciji za izgradnju fabrike u jugoistočnoj Evropi, među kojima je bila i Srbija, prenose Novosti.\nKako prenosi Tanjug, akcije “Volkswagen”-ovog distributera u Turskoj, kompanije “Dogus Otomotiv”, skočile su čak 11,6 procenata, nakon vesti koje su preneli turski mediji da je Katar, koji ima 17 odsto vlasničkog udela u VW-u, apelovao na nadzorni odbor da za gradnju nove fabrike izabere Tursku.\nZa fabriku su se borile Srbija, Bugarska i Turska.\nPosle 80 godina sa fabričke trake “Volkswagen”-a sišla poslednja "buba"\n“Toyota” nastavlja saradnju sa Kinezima\n“Fiat” i “Hyundai” beleže rast prodaje na američkom tržištu


Delić sa udruženjima peradara o gorućim problemima izvoza mesa i jaja te odlaganju animalnog otpada - Akta.ba\nDelić sa udruženjima peradara o gorućim problemima izvoza mesa i jaja te odlaganju animalnog otpada\n06.03.2021. 06:56 / Izvor: Akta.ba\nSastanku ministra privrede KS Adnana Delića sa udruženjima peradara koji je održan juče prisustvovali su Edin Jabandžić, predsjednik Udruženja peradara/živinara Bosne i Hercegovine, Predrag Miličić i Mensud Pinjo, predsjednici entitetskih udruženja peradara/živinara, te Nebojša Rakić, direktor Udruženja "Zajednica živinara i proizvođača hrane za životinje" entiteta RS.\nNa sastanku se razgovaralo o aktuelnoj problematici koja se tiče peradarstva i u KS-u i u Bosni i Hercegovini, uopće. Ministar je upoznat s problematikom i sa poslovima koje Veterinarski fakultet Sarajevo, čiji je osnivač Vlada KS, treba završiti do 31.3. ove godine, po zahtjevima i uputstvima FVO-a, odnosno Evropske komisije kad je u pitanju izvoz mesa i mesnih prerađevina peradi i jaja za industrijsku upotrebu, a za tržište EU.\n"Uvjerili smo se da nas Ministar potpuno razumije, te da će podržati realni sektor u prevazilaženju problema kad je u pitanju izvoz. Zajedno smo zaključili da, kao ozbiljni ljudi i institucije koje žele da rade, ćemo učiniti sve što je do nas da do prekida izvoza ne dođe, jer do toga ne smije doći", istakao je, po završetku sastanka, Miličić.\nRezigniran neosjetljivošću nadležnih institucija, Mensud Pinjo, predsjednik Udruženja preradara FBiH kazao je: "Mi smo danas došli u situaciju da Ministar privrede KS-a i premijer Vlade KS-a, spase od sramote Bosnu i Hercegovinu jer nije bila u stanju da preuzme i ispuni sve obaveze koje je preuzela 2019. godine, kada smo dobili dozvolu za izvoz pilećeg mesa i jaja za industrijsku preradu.Prema tome, danas će Vlada KS preuzeti tu obavezu. Vlada će na ovaj način spasiti jedan od najbolje uređenih sektora u primarnoj poljoprivrednoj proizvodnji, sektor peradarstva, koji zapošljava više od 20.000 radnika, sa prometom većim od 2 milijarde KM na godišnjem nivou, a koji se nalazi u velikom problemu zbog samo 30 - ak hiljada KM".\nPodsjećanja radi, naša zemlja je u periodu 2012- 2015. uložila velike napore i milionska sredstva kako bi se osigurao izvoz mesa i mesnih prerađevina peradi na međunarodno tržište, a sve to je dovedeno sada u pitanje zbog nekoordinacije institucija Bosne i Hercegovine.\nReferentne laboratorije koje bi trebale izvrštiti testiranja na kojima insistira Evropska komisija su Vetrinarski fakultet Univerziteta u Sarajevu i Veterinarski institut Vaso Butozan iz Banja Luke.\nIz udruženja napominju da su sredstva za repromaterijale, po 13.500 KM ovim institucijama, obezbijeđena od Češke razvojne agencije, a posredstvom ambasade Republike Češke. Međutim, kako je kazao Jabandžić, problem je što Veterinarski fakultet odbija izvršiti testiranja jer predviđena sredstva nisu dostatna da se pokriju svi troškovi fakulteta.\nStoga su, vođeni činjenicom da je Vlada KS osnivač fakulteta, smatrali neophodnim da ministra privrede i Vladu KS upoznaju sa ovim problemom, iako u pravilu, izvoz Bosne i Hercegovine nije u nadležnosti resornog ministrastva, niti kantonalne vlade.\n"Zbog uvjeta neutralnosti testiranja, mi koji smo predmet testiranja, ne možemo učestvovati u tom procesu. To može samo Veterinarski fakultet koji ima referentnu laboratoriju za područje FBiH i države, a kako je Vlada KS osnivač fakulteta, mi smo danas tu, da pokušamo da riješimo ovaj problem", kazao je Jabandžić, te dodao: "Svjesni smo da sistemska rješenja treba tražiti kod nadležnih institucija Bosne i Hercegovine, ali ovaj problem traži hitno rješavanje".\nMinistar Delić svjestan je težine ovog problema, iako, kako je istakao, Ministarstvo privrede nema nadležnosti, niti mogućnosti za sistemsko rješenje problema, prije svega neusklađenih zakonskih regulativa na nivou entiteta i Bosne i Hercegovine, ali ćemo učiniti sve što se može da ne dođe do prestanka izvoza ovih proizvoda na tržište EU.\n"Situacija je ovo u kojoj, nažalost, najviše ispaštaju privrednici, ali ništa manje važna nije ni činjenica da je u pitanju međunarodni ugled Bosne i Hercegovine. Treba učiniti sve da se problem hitno riješi", naveo je ministar Delić.\nOdmah nakon sastanka sa privrednicima, ministar Delić kontaktirao je Veterinarski fakultet i dogovorio sastanak za ponedjeljak u 13h, uvjeren da ćemo nakon tog sastanka biti bliže pronalasku rješenja za ovaj problem.\nMinistar Delić je takođe iskoristio priliku ovog sastanka da sa predstavnicima udruženja porazgovara i o rješenjima koja se tiču odlaganja animalnog otpada, te ih upoznao sa namjerama Ministarstva privrede da kroz projekte javno – privatnog partnerstva uđe u proces osnivanja spalionica animalnog otpada.\nKako je istakao, to je iznimno važno za naše privrednike, da u svojoj zemlji imaju mogućnost odlaganja animalnog otpada, što trenutno nije slučaj jer se taj otpad odvozi u spalionice u Republici Srbiji.\nU tom smislu Edin Jabandžić, direktor kompanije Madi iz Tešnja kazao je da ova firma već ima dvadeset uposlenih u Kantonu Sarajevo, koji rade redovno snadbjevanje i distribuciju "Madi" proizvoda u KS-u, te dodao: "Naš plan je da u narednom periodu gradimo jedan poslovni objekat koji bi bio i mikro lokacija za obradu mesa, kao i veleprodaja rijetkih i manje prisutnih vrsta mesa na tržištu Bosne i Hercegovine. Smatramo da je Sarajevo, kao glavni grad Bosne i Hercegovine idealna prilika za jedan takav poslovni objekat i nadamo se da će u narednom periodu doći do konkretizovanja te ideje i da ćemo vrlo brzo početi raditi na tome".\nKako je "Madi" kompanija najveća u industriji oblasti peradarstva, njihove investicije na području Kantona Sarajevo su, kako je naglasio ministar Delić, dobrodošle i s tim u vezi predložio je Jabandžiću što skoriji susret kako bi išli u konkretizaciju dogovora i implementaciju istih.\nTakođer, ministar Delić kazao je prisutnima da je Ministarstvo privrede otvoreno 24 sata za privrednike, njihove probleme, prijedloge za ulaganja i poboljšanja privrednog ambijenta u Kantonu, navodi se u press saopćenju Vlade KS.\nministar privrede ks\nDoprinos razvoju poljoprivrede: Tešanjski Madi akvizirao dobojsku kompaniju\nSarajevski ugostitelji ponovo otvorili bašte objekata\nFranjevačka 13 71000 Sarajevo\nUdruženje paradara Federacije Pile\nGORNJE VLAKOVO 101 71210 Ilidža\nP.U. Zajednica Živinara RS Srbac\nMome Vidovića bb 78420 Srbac


Održana svečana sjednica Organizacija SDP i DF Brčko distrikta BiH\n25.novembar – Dan državnosti BiH\n25. Novembra 2017.\nDanas je u prostorijama Demokratske fronte Brčko distrikta održana zajednička sjednica Predsjedništava Organizacija Socijaldemokratske partije Brčko distrikta Bosne i Hercegovine i Organizacije Demokratske fronte, povodom obilježavanja Dana državnosti Bosne i Hercegovine, 74 godine nakon održavanja ZAVNOBIH-a u Mrkonjić Gradu.\nU prijateljskoj i svečanoj atmosferi, u diskusiji u kojoj je uzelo učešće niz prisutnih članova iz obje stranke, potvrđena je opredijeljenost članova dviju partija da rade na usklađivanju aktivnosti u cilju zajedničkog nastupa na opštim izborima 2018. godine, čime se i u lokalnim sredinama sprovodi u djelo Okvirni plan zajedničkog djelovanja koji je donesen na zajedničkoj sjednici glavnih odbora dviju stranaka, u Sarajevu, 9. septembra 2017. godine.\nNakon sjednice članovi dvaju Predsjedništava su se pridružili omladincima SDP-a i DF-a za štandovima na Trgu mladih, gdje su prisutnim građanima čestitali Dan državnosti Bosne i Hercegovine.\nOvim putem izražavamo opredijeljenost za nastavljanje tekovina ZAVNOBIH-a i očuvanje jedinstvene, cjelovite, nedjeljive i multietničke Bosne i Hercegovine, te građanima Brčko distrikta BiH, kao i svim građanima Bosne i Hercegovine, čestitamo Dan državnosti Bosne i Hercegovine.\n> Izabran novi Odbor organizacije SDP BiH Brčko distrikt BiH\n> Zekerijah Osmić nije dobio pozivnicu na svečanu akademiju povodom obilježavanja 18. godišnjice Brčko distrikta Bosne i Hercegovine\n> Predsjednik SDP BiH Nermin Nikšić na čelu Izbornog štaba\n> Formirano rukovodstvo Proevropskog bloka u Republici Srpskoj


Šarčević: Ukida se zabrana zapošljavanja u prosvjeti\nIzvor: SandzakPress.net, 11.Jan.2020, 22:58\nUčitelji, nastavnici, profesori koji se ističu kvalitetnim i posvećenim radom, a godinama su zaposleni na određeno vrijeme u osnovnim i srednjim školama, dobiće priliku da na konkursu budu primljeni u stalni radni odnos, rekao je ministar prosvjete Mladen Šarčević za Politiku. Imamo zeleno svjetlo za zapošljavanje prosvjetnih radnika za stalno i to ćemo raditi u većem obimu narednih nekoliko meseci”, izjavio je ministar Šarčević. On je kazao da se priprema uputstvo koje će biti >> Pročitaj celu vest na sajtu SandzakPress.net << poslato nadležnima u svim školskim upravama, a onda i direktorima škola, sa preporukom da prilikom raspisivanja konkursa vode računa najprije o dužini čekanja na stalno zaposlenje i o radnom doprinosu nastavnika. Suštinski, kaže ministar, to znači da se ukida zabrana zapošljavanja u prosvjeti i da se priprema teren za drastično, ali kontrolisano proširenje liste zaposlenih na neodređeno. Prema njegovim riječima biće to masovni ulaz, po nekoliko hiljada ljudi u narednih nekoliko meseci. Broj stalno zaposlenih u prosvjeti, rekao je Šarčević, neće se uvećati samo zbog ukidanja zabrane zapošljavanja, već i zbog uvođenja jednosmjenskog rada u još 200 škola. “Praviće se spiskovi i zahtjevi, a imamo mehanizam kontrole u kome je Ministarstvo prosvjete poslednji filter. Dao sam sugestiju svima gdje god imamo spornu situaciju da se ona izdvoji i timski riješi, zarad ljudskosti i pravednosti”, rekao je Šarčević.\nIzvor: NovaEnergija.net, 12.Jan.2020, 11:32\nMinistarstvo prosvete napravilo je i prosledilo Uputstvo svim osnovnim i srednjim školama na osnovu kojeg će započeti zapošljavanje na neodređeno prosvetnih radnika koji sada rade u statusu zaposlenih na određeno.. Podsetimo, zapošljavanje u stalnom radnom odnosu u školama je prekinuto krajem...


Ministar državne uprave i lokalne samouprave Branko Ružić pozvao je pripadnike nacionalnih manjina u Srbiji da u nedelju, 4. novembra, izađu na izbore i izaberu članove svojih nacionalnih saveta.\nU poseban birački spisak upisano je više od 510.000 pripadnika nacionalnih manjina u Srbiji, a Ružić za Tanjug kaže da očekuje da izbori za nacionalne savete nacionalnih manjina proteknu kao svetkovina i praznik demokratije.\nPripadnici nacionalnih manjina biraće 4. novembra nove sastave 22 nacionalna saveta nacionalnih manjina, na do sada trećim izborima za nacionalne savete.\n"Uveren sam da će svi novoizabrani članovi nacionalnih saveta nacionalnih manjina raditi upravo na onome što Zakon o nacionalnim savetima nacionalnih manjina i propisuje, a to je pre svega afirmacija službene upotrebe jezika i pisma, baštinjenje kulture i tradicionalnih vrednosti", rekao je Ružić.\nZvanični rezultati izbora treba da budu saopšteni osam dana posle glasanja, a Ružić navodi da očekuje da će nakon toga u roku od 20 dana biti konstituisani nacionalni saveti svih nacionalnih manjina.\nNaglasio je da je Srbija tokom ove godine od svih relevatnih međunarodnih faktora, uključujući i OEBS i Savet Evrope, dobila veliko priznanje za set manjinskih zakona koji je usvojen u Skupštini Srbije.\nDodao je da je sam način izrade tih zakona bio vrlo inkluzivan i transparentan i da su svi zainteresovani praktično bili uključeni.\n"Očekujem da upravo te nove odredbe s novim talasom novih članova nacionalnih saveta još više unaprede funkcionisanje nacionalnih saveta i da srpsko društvo zaista očuva tu veliku dragocenost, s obzirom na činjenicu da skoro 13 odsto naše ukupne populacije čine upravo pripadnici nacionalnih manjina", rekao je Ružić.


NVO Spona: Spalević, Šćekić i Premović članovi UO, Ramusović predsjednik Skupštine\nObjavljeno petak, 11 januar 2019 07:23\nNa Redovnoj izbornoj skupštini Nevladine organizacije „Spona“ izabran je novi Upravni odbor (UO) i predsjednik Skupštine, dok je dosadašnji izvršni direktor dobio novi mandat. Osim toga, Skupština je usvojila Izvještaj o radu u prethodnom periodu kao i Plan i program rada za 2019. godinu.\nZakazana Redovna izborna skupština NVO „Spona“\nObjavljeno četvrtak, 03 januar 2019 15:12\nIzborna Skupština NVO „Spona“ zakazana je za četvrtak, 10. januar, 2019. godine. Skupština će se održati u prostorijama te beranske NVO, koje se nalaze u Ulici Mojsija Zečevića broj 30, sa početkom u 10 časova.\nObjavljeno ponedeljak, 17 decembar 2018 16:57\nUčestvujući u javnoj raspravi koju je povodom razmatranja Predloga Odluke o budžetu Opštine Berane za 2019. godinu organizovala Opština Berane, Nevladina organizacija „Spona“ je dala je primjedbe na predloženi dokument, o kojima je navedeno da je predloženi Budžet potrošački, teško ostvariv i da lokalna uprava ima namjeru da tokom naredne godine nastavi sa zaduživanjem građana.\n“Spona” na prijemu Ambasade Republike Slovenije\nObjavljeno sreda, 20 jun 2018 15:30\nPovodom obilježavanja Dana državnosti Republike Slovenije, ambasador te zemlje u Crnoj Gori, Mitja Močnik, uputio je poziv na prijem predstavnicima Nevladine organizacije „Spona“ iz Berana.\nObjavljeno četvrtak, 31 maj 2018 08:36\nDodjelom diploma polaznicima, beranskim srednjoškolcima, Nevladina organizacija “Spona” okončala je realizaciju projekta “Berane jedan od centara crnogorske politike”. Nakon osamnaest modula, od 43 zainteresovanih, projekat je uspješno završio 31 polaznik, a njima su na skromnim svečanostima, juče i prekjuče, uručene diplome.\nObjavljeno četvrtak, 30 novembar 2017 07:01\nJedan od legendarnih izvođača crnogorskih narodnih pjesama, Ismet Krcić izabran je za ličnost godine iz oblasti kulture u Beranama za 2017. godinu, jednoglasno je odlučio petočlani žiri Nevladine organizacije „Spona“ koja je i utemeljila ovo prizanje.


17. Avg 1999 15:04 (GMT+01:00)\nPropali srpsko - albanski pregovori\nKOSOVSKA MITROVICA - Predstavnici međunarodne zajednice koji su učestvovali u pregovorima o povratku Albanaca u severni deo Kosovske Mitrovice koji je pod kontrolom Srba, demantovali su u ponedeljak uveče da su srpsko-albanski pregovori o ovom podeljenom gradu uspeli.\nOni navode, kako prenosi Rojters, da kada se činilo da će se postići dogovor nijedna strana u razgovorima nije potpisala sporazum.\nAlbanska televizija je pozvala studente i rudare da u utorak organizuju marš na most preko reke Ibar koji deli Mitrovicu na albanski i srpski deo. Kfor dozvoljava prelazak mosta pojedincima i porodicama, ali prelasci većih grupa su i dalje zabranjeni.\nPredstavnici Srpskog nacionalnog veća takođe su potvrdili da su pregovori sa Albancima propali.\n- Odgovorno tvrdim da član naše komisije za povratak raseljenih lica nije dao nikakvu saglasnost, a kamoli da je potpisao dokument kojim se predviđa povratak 25 albanskih porodica dnevno u severni deo grada - ističe Oliver Ivanović, jedan od čelnika Srpskog nacionalnog veća.\n- Od predloga UNMIK nismo otišli ni korak dalje - kaže Ivanović.


RTCG - Radio Televizija Crne Gore - Nacionalni javni servis :: Društvo :: Herceg Novi ulaže u obnovu puteva\n30 HILJADA EURA 03. 09. 2019. 09:30 >> 09:43 0\n30 HILJADA EURA\nHerceg Novi ulaže u obnovu puteva\nLokalna uprava nastavlja ulaganje u obnovu putne infrastrukture u Herceg Novom.\nTokom prethodnog vikenda započeti su radovi na asfaltiranju puta u Sutorini, a cijela trasa od 370 metara biće završena do kraja ove sedmice.\nVrijednost radova iznosi 30 hiljada eura, a izvodi ih kompanija Fortis mont.\nKako je kazao potpredsjednik Opštine Herceg Novi Miloš Konjević, biće asfaltiran dio kod Mjesne zajednice Sutorina, kao i ispred škole.\n"Ubrzo će početi i radovi na sanaciji puta u Ratiševini koji je propao prije godinu dana, a za par mjeseci, prema očekivanjima rukovodstva grada, imaćemo kružnu liniju javnog prevoza koja će povezivati Mojdež i Sutorinom sa Igalom i Herceg Novim", rekao je on.\n"U narednom periodu ćemo raditi puteve u Servisnoj zoni, već smo u razgovoru sa preduzetnicima koji tamo rade. Radi se o dvije trase, tačnije od restorana Babić do Servisne zone, i od Servisne zone do prodavnice robe za domaćinstvo „Azzurro“, kazao je Konjević i dodao da se među prioritetima nalaze i Ulica Spasića i Mašere, kao i putevi u zaleđu grada. Po postojećoj dobroj praksi, građani se organizuju, a lokalna samouprava im pomogne finansijski i organizaciono", rekao je on.


Истраживање задовољства корисника у здравственим установама – ZJZPA\nIstraživanje zadovoljstva korisnika u zdravstvenim ustanovama\nKvalitet zdravstvene zaštite procenjuje se na osnovu odgovarajućih pokazatelja koji se odnose na obezbeđenost stanovništva zdravstvenim radnicima, kapacitet zdravstvenih ustanova, opremu, pokazatelje procesa i rezultata rada i ishoda po zdravlje stanovništva, kao i drugih pokazatelja na osnovu kojih se procenjuje kvalitet zdravstvene zaštite. Praćenje pokazatelja kvaliteta rada u zdravstvenim ustanovama obuhvata i istraživanje zadovoljstva korisnika (pacijenata) i zaposlenih radnika u zdravstvenim ustanovama.\nMinistarstvo zdravlja Republike Srbije i ove godine nastavlja aktivnosti vezane za praćenje unapređenja kvaliteta rada zdravstvenih ustanova na teritoriji Republike Srbije. Ispitivanje zadovoljstva korisnika uslugama zdravstvene službe kao jedan od elemenata kvaliteta rada zdravstvenih ustanova, sprovešće se 27. novembra u domovima zdravlja u trajanju od jednog dana i to od 7 do 20 časova, odnosno u periodu od 27. novembra do 01. decembra 2017. godine u stacionarnim zdravstvenim ustanovama u trajanju od ukupno pet dana. Istraživanje zadovoljstva korisnika specijalističkom službom interne medicine se sprovodi 27. novembra u primarnoj, a 01. decembra u sekundarnoj zdravstvenoj zaštiti u radno vreme specijalističke službe. Ispitivanja zadovoljstva korisnika uslugama zdravstvene službe sprovešće se u svim domovima zdravlja i to u: oblasti opšte medicine, zdravstvene zaštite žena, zdravstvene zaštite dece, stomatološkoj zdravstvenoj zaštiti i u specijalističkoj službi (interna medicina), izuzev u službama hitne medicinske pomoći. U opštoj bolnici istraživanje se sprovodi na svim odeljenjima izuzev na odeljenju psihijatrije, dečijem odeljenju i dnevnoj bolnici. U opštim bolnicama radi se i ispitivanje zadovoljstva korisnika u specijalističko-konsultativnoj službi (oblast interne medicine).\nIspitivanje zadovoljstva korisnika farmaceutskim uslugama, kao jedan od elemenata kvaliteta rada zdravstvenih ustanova, sprovešće se 29. novembra u apotekama Republike Srbije, u organizaciji Farmaceutskog fakulteta Univerziteta u Beogradu.\nIspitivanje zadovoljstva zaposlenih u oblasti zdravstvene zaštite će se sprovesti 04.12.2017. godine u svim domovima zdravlja od 7 časova do 20 časova odnosno do kraja radnog vremena, u opštim i specijalnim bolnicama od 7 časova 04.12.2017. godine do 7 časova 05.12.2017. godine, a u ostalim zdravstvenim ustanovama 4. decembra 2017. godine u radno vreme tih ustanova.


U šest koraka uspešno do studija u Rusiji\nNaša organizacija već devet godina uspešno radi na promociji stipendija za odlazak na studije u Rusiju. Кao rezultat dugogodišnjeg rada, zainteresovani za studiranje u Rusiji mogu da dobiju sve potrebne informacije na jednom mestu. Zajedno prolazimo kroz sve korake sa ciljem da uspešno aplicirate za studije u Rusiji.\nU šest koraka uspešno do studija u Rusiji:\n1. informacije o programu stipendija\n2. pomoć i sugestije pri ispunjavanju aplikacije\n3. prevod potrebne dokumentacije\n4. medicinski pregled\n5. učenje ruskog jezika\n6. doček u Moskvi od MKPR tima\nU nastavku ćemo pojasniti svaku od stavki:\nU redovnom terminu konsultacija, besplatno ćete moći da dobijete sve potrebne informacije o programu stipendija Vlade Rusije i odgovore na Vaša pitanja i nedoumice. Sve što je potrebno jeste da dan ranije najavite Vaš dolazak.\nNaš tim će Vam besplatno pomoći da ispunite aplikaciju za program stipendija i ukazati Vam na najčešće greške kandidata. Sve što je potrebno jeste da dan ranije najavite Vaš dolazak u redovnom terminu konsulatacija.\nKao rezultat dugogodišnjeg uspešnog rada, uspostavili smo saradnju sa uglednim prevodiocima i sudskim tumačima za ruski jezik iz Beograda, tako da uz povoljne cene i kvalitetnu uslugu možete kod nas da prevedete svu potrebnu dokumentaciju na ruski jezik.\nS obzirom na dugogodišnji uspešan rad na ovom polju, uspostavili smo saradnju sa uglednim zdravstvenim ustanovama iz Beograda, a to su Medi Group i Bel Medic. Svi naši članovi imaju posebne povoljne uslove za obavljanje pregleda u ovim zdravstvenim ustanovama na teritoriji Beograda. Na ovaj način dobićete kvalitetan pregled i brzu uslugu uz povoljne cene.\nNaša organizacija već devet godina uspešno organizuje opšte i specijalizovane kurseve ruskog jezika u regionu i kao rezultat toga izrasli smo u najkvalitetniju regionalnu školu ruskog jezika.\nZa apliciranje za program stipendija Vlade Rusije nije obavezno znanje ruskog jezika, ali da biste se brže prilagodili novom govornom području i da biste lakše mogli da postignete dobre rezultate tokom studija, preporučujemo svima koji se odluče za studije u Rusiji da savladaju barem osnove ruskog jezika (A1 i A2 nivo), pre odlaska u Rusiju.\nKandidati koji imaju znanje ruskog na B2 nivou, mogu da preskoče pripremnu godinu za učenje ruskog jezika. Na taj način skratićete vreme studija za jednu godinu i imaćete znatno manje troškove.\nPripremna godina je namenjena svima koji na studije u Rusiju dolaze bez adekvatnog znanja ruskog jezika.\nMoskovski klub za podršku i razvoj (MKPR) deluje kao naša organizaciona jedinica u Moskvi sa ciljem okupljanja srpskih studenata i mladih stručnjaka u Rusiji i unapređenja srpsko – ruske saradnje. MKPR najvećim delom čine studenti i mladi stručnjaci različitih profila koji su došli na studije u Rusiju i koji su zainteresovani za unapređenje srpsko-ruske saradnje na polju obrazovanja i kulture.\nČlanovi MKPR tima će dočekati sve studente koji dolaze na studije u Moskvu i uputiće ih u sve najvažnije informacije, koje su od velikog značaja svakome ko dolazi na studije u Moskvu. Odmah po dolasku, imaćete na raspolaganju i naše studente koji su već duži vremenski period u Moskvi i koji mogu da Vam odgovore na sva Vaša pitanja iz prve ruke.\nZa sve dodatne informacije stojimo Vam na raspolaganju. Možete da nas posetite svakim radnim danom od 10 do 18 časova na adresi Kralja Milana 4 (peti sprat), ili da nas pozovete na 065 662 53 25 i 011 265 6888.\npotrebno je da nas kontaktirate putem mejla ili telefona u cilju zakazivanja tačnog termina za konsulatacije\ndostupni termini su od 18 do 19 časova\nZa sve dodatne informacije stojimo Vam na raspolaganju. Možete da nas pozovete na 065 662 53 25 i 011 265 6888 ili pišete na mejl [email protected]\n← Došlo je vreme da upoznam ovu prelepu zemlju iz neke drugačije perspektive\nStudirajte besplatno u Rusiji – info dan u Beogradu →


A. J. 29. decembra 2020. 15:40\nOn je rekao da su bolnice još uvek pune, veliki broj pacijenata na intenzivnim negama, na respiratoru, kao i da je i dalje veliki broj prijema u bolnice, iako je otpuštanje nešto veće nego prijem.\n„To su dobre vesti, ali je moguće da dođe do pogoršanja ako se baš opustimo za vreme novogodišnjih paznika“, rekao je Kon na pres konferenciji.\nKon je posebno apelovao da nema okupljanja ni privatno, i da se svi što više uzdržavaju od masovnih proslava, jer je mogućnost prenošenja virusa i tada veća.\n„Doček Nove godine jeste bitan, slaviti je potrebno, ali jedino što bih poručio je da čuvamo zdravlje i da nam svima bude bolje u novoj godini, a to ćemo obezbediti tako što ćemo smanjiti potrebu za većim okupljanjem i proslaviti doček u manjem broju, da sačuvamo zdravlje i živote“, rekao je Kon.\n„2020. godina neće se ponoviti na ovakav način“, rekao je Kon.\nnova godinaPredrag Konslavlje


Konsultant Kuće Četam za Rusiju i Evroaziju Kir Džajls piše za “Politiko” da su dugogodišnji posmatrači Belorusije navikli da čuju da je “ovog puta drugačije”.\nSituacija u zemlji je decenijama bila stabilno nestabilna, kako je Lukašenko vešto uspevao da balansira između Rusije i Zapada, izvlačeći maksimalnu korist na obe strane. Krize u Belorusiji su svaki put predstavljale mogućnost odlučne ruske intervencije kojom bi se sprečila mogućnost da Minsk okrene leđa Moskvi i okrene se ka Zapadu. Ali, svaki put drama se smirila.\nTrenutna erupcija besa u zemlji je bez presedana, a zlostavljanje i nasilje nad uhapšenim demonstrantima iznenadilo je i spoljne posmatrače i beloruske vlasti, ali i same demonstrante.\nAli, za Rusiju ovo su sve sastojci dugotrajne krize koja je sada prokuvala i čije će rešenje možda zahtevati hitnu i odlučnu intervenciju – ne isključujući vojnu akciju.\nNedavne dve ruske vojne intervencije u Ukrajini i Siriji bile su odgovor na ono što je Moskva videla kao kritičnu situaciju koja je trebala neposrednu akciju da bi se izbegla katastrofa.\nZa Ukrajinu je to bila mogućnost da će zemlja biti “izgubljena” za Ruse zbog učvršćivanja odnosa sa zapadnim institucijama, u Siriji neposredni izgledi za zapadne vazdušne napade protiv snaga ruskog saveznika Bašara al Asada, navodi Džajls.\nPostoje mnoge razlike između Belorusije i Ukrajine, ali i sličnosti. Nestabilnost i opasnost od gubitka efikasnog veta na svrstavanje Belorusije uz zapadne alijanse danas bi uzrokovao jednako duboku zabrinutost u Kremlju kao što je bio slučaj sa Ukrajinom 2014.\nZa Moskvu, pretnja nije samo gubitak Belorusije, jer Kremlj ne želi da njeni stanovnici prate primer beloruskog naroda i pronađu hrabrost da ustanu protiv političke prevare i suoče se sa policijskim gušenjem demonstracija.\nŠtrajkovi i primeri policajaca i vojnika koji staju na stranu demonstranata još više uznemiravaju Moskvu. Ako se dozvoli da narod trijumfuje u Belorusiji, to pokazuje da i u Rusiji može doći do direktne pretnje temeljima vlasti.\nStoga Rusija ima neposredi podsticaj da interveniše u inostranstvu kako bi na domaćem terenu zadržala kontrolu, ističe Džajls.\nPortparolka ruskog Ministarstva spoljnih poslova Marija Zaharova ukazala je na “jasne pokušaje spoljnog uplitanja”. Šefica “Rusije danas” Margarita Simonjan već je pozvala “pristojne ljude da uvedu red” – ruske specijalne snage da preuzmu kontrolu u Belorusiji kao što su na Krimu.\nRusija bi mogla da iskoristi i nedavnu objavu da će se dodatne američke trupe razmestiti u Poljskoj kako bi ukazale na narušavanje bezbednosne situacije oko Belorusije. Ukazujući na pad podrške Lukašenku, ruski državni mediji su izvestili o izbornoj prevari i njegovom gubitku legitimnosti, dok su nezavisni mediji ukazali na implikacije narodnih pobuna po samu Rusiju.\nAko Moskva sada podrži Lukašenka, to bi podstaklo veliku empatiju prema Rusiji među Belorusima. Stoga ruski cilj možda nije očuvanje Lukašenka na vlasti već postavljanje figure sa slojem legitimnosti, navodi Džajls.\nBeloruska vojska na protestima u Minsku\nZnačajnija ruska vojna priprema možda neće biti očigledna. Izveštaji o vojnim kretanjima blizu granice s Belorusijom nastaviće da alarmiraju javnost. Vazduhoplovne snage su opcija za brzu akciju, ali njihova uobičajena aktivnost je već visoka, pa bi se svako odstupanje teško moglo uočiti.\nAli, ako Rusija veruje da će otpor biti slab, inicijalni potez mogao bi biti u formi paramilitarnih snaga Nacionalne garde (Rosgvardija), sposobnih da se kreću brzo i manje vidljivo od regularnih brigada.\nDok se očekuje na Lukašenkovo obraćanje narodu, to će biti kritičan test za njegovo liderstvo, koji se ogleda ne samo u tome kako će odgovoriti svojoj naciji već da li će uveriti Moskvu da nema razloga da se meša.\nZa razliku od Ukrajine 2014, ruska interverncija neće iznenaditi Zapad, ali to ne znači da će on biti voljan ili sposoban da išta uradi po tom pitanju. S druge strane, sve ispod odlučne akcije rizikuje napuštanje beloruskog naroda, dozvoljavanjem da budućnost njihove zemlje preuzmu u svoje ruke bilo Lukašenko bilo ruski predsednik Vladimir Putin.\nNekoliko mogućih opcija uključuju sankcije. Dešavanja u Belorusiji pokazala su moć univerzalnog pristupa pametnim telefonima – komunikacija i koordinacija između demonstranata možda će biti otežana sa gašenjem interneta u zemlji, ali sa njihovim povratkom otklanjaju se sumnje u ono što se događa.\nU slučaju da Moskva napravi korak, Evropa će morati da vidi šta je manje prihvatljivo – Lukašenko koji ostaje ili Rusija koja dolazi. Evropska unija bi mogla, ukazuje Džajls, da odluči da zadrži prijateljske odnose s Lukašenkom kako bi zadržala Rusiju sa strane, ali time bi ismejala svoje principe i vrednosti.\nPrethodno bi jasan izbor bila podrška Lukašenku, ali nakon gušenja demonstracija nije više očigledno koja bi izdaja bila gora po narod Belorusije, zaključio je Džajls.\nZemljotres jacine 4,4 stepena pogodio je nešto pre ponoći Rumuniju, saopštio je Evropsko-mediteranski seizmološki centar.


Zaspao kontrolor leta?\nKontrolni toranj na Nacionalnom aerodromu "Ronald Regan" u Arlingtonu, u blizini Vašingtona\nŠef američke Savezne uprave za avijaciju, Rendi Bebit, suspendovao je supervizora u kontrolnom tornju na aerodromu “Ronald Regan” u blizini Vašingtona, pošto su dva putnička aviona bila prinuđena da slete bez navođenja sa zemlje, jer piloti nisu dobili odgovor od kontrole letenja.\nAvion “Ameriken Erlajnza”, a petnaest minuta kasnije i avion “Junajted Erlajnza”, bezbedno su sleteli na nacionalni aerodrom “Ronald Regan”. Oba pilota kažu da su zvala kontrolu letenja, ali nisu dobila odgovor, pa su sleteli bez uputstava iz kontrolnog tornja, uz pomoć osoblja regionalnog aerodroma udaljenog 64 kilometra.\nU toku je istraga, ali je, prema rečima zvaničnika koji su želeli da ostanu anonimni, moguće da je jedini kontrolor letenja koji je bio na dužnosti - zaspao.\nPosle incidenta, američki sekretar za saobraćaj, Rej Lahud, ocenio je da je nedopustivo da u noćnoj smeni na aerodromu “Ronald Regan” bude samo jedan kontrolor, i naredio Upravi za avijaciju da u smeni ubuduće uvek budu dve osobe.


Tag / Anastasija Ražnatović / Vesti online\nAnastasija Ražnatović 30. maja organizovaće žurku povodom svog 21. rođendana!\nAnastasija Ražnatović ni nalik devojci sa malih ekrana (FOTO)\nAnastasija Ražnatović na javnoj sceni pojavila se zahvaljujući tome što je ćerka najveće srpske folk dive Svetlane Cece Ražnatović, ali ona kaže da će se to uskoro promeniti.\n9 rekordnih miliona: Anastasija Ražnatović slavi veliki uspeh singla "Rane" (FOTO, VIDEO)\nMlada, a veoma uspešna. Anastasija Ražnatović svoj put kao muzičkoj karijeri započela je u julu prošle godine, kada je predstavila svoj prvi singl "Savršen par". Od tada je vredno radila na...\nDugoočekivani novi singl Anastasije Ražnatović (VIDEO)\nDugoočekivana pesma konačno je ugledala svetlost dana. Mlada muzička zvezda Anastasija Ražnatović izdala je drugi singl, koji nosi naziv "Rane".\nAnastasija nikad izazovnija u novom spotu (VIDEO)\nAnastasija otkrila iznenađujući detalj o svom dečku\nCeca Ražnatović ponosna je na uspehe svoje dece, a sada je ispričala kakve savete daje ćerki Anastasiji koja je letos objavila svoj prvi hit "Savršen par", a uveliko radi i na novim pesmama.\nAnastasija iskreno ispričala šta misli o snajki, ali i o braku\nPevačica Anastasija Ražnatović ne priča često o odnosu sa budućom snajom Bogdanom Rodić sa kojom njen brat Veljko planira da stane na ludi kamen sledeće godine.\nAnastasija Ražnatović otkriva za "Story" da čeka da prođu praznici pa da uđe u studio i nastavi da snima.\nAnastasija potpuno promenila imidž (FOTO)\nĆerka Svetlane Cece Ražnatović od kako je izdala svoj prvi singl ne prestaje da privlači pažnju medija. Kako svojim glasom, Anastasija Ražnatović se izdvaja i svojim stasom, ali i prefinjenim...


Šta je bio povod za posetu zamenika direktora CIA Sarajevu? - Atlantski Savet Srbije\nPolitičari, novinari i analitičari koji tvde da Zapadni Balkan više nije u fokusu interesovanja Vlade SAD-a i obaveštajnim službama te zemlje greše. Da je taj region Evrope i dalje važan za Ameriku videlo se pred uskršnje praznike, kada je drugi čovek u hijerarhiji „CIA”-e Von Bišop doputovao u zvaničnu posetu Sarajevu. Zamenik direktora najmoćnije obaveštajne službe na svetu se zadržao dva dana u prestonici Bosne i Hercegovine ( 25. i 26. april) i za to vreme je razgovarao sa direktorom Obaveštajno-bezbednosne agencije (OSA) BiH – Osmanom Mehmedagićem, i sa čelnicima svih bosansko-hercegovačkih službi, bezbednosnih agencija i policije.\n„Bio je kratak, ali veoma konstruktivan i dobar razogovor. Izneli smo određena viđenja svih naših agencija o zajedničkom funkcionisanju i radu, saradnji, razmeni informacija i sve što je bitno za izazove u BiH o pitanju migrantske krize, borbe protiv terorizma što su i prioritetna pitanja“, objasnio je ministar unutrašnjih poslova Republike Srpske Dragan Lukač.\nMogući odgovor na pitanje koja tema je bila „prioritet nad prioritetima” tokom ovih razgovora se nadzire iz Lukačeve izjave da je bilo reči i o povratnicima sa stranih ratišta. Na njih, kako je on rekao, treba posvetiti posebnu pažnju da bi se sprečio svaki eventualni teroristički napad koji bi mogli da izvedu. Zbog toga, po Lukačevim rečima, povratnici sa stranih ratišta moraju da budu pod apsolutnom kontrolom svih bezbednosnih službi u BiH. Inače, ovo je za kratko vreme druga poseta čelnika „CIA”-e Sarajevu. Pre Vona, bosansko-hercegovačku prestonicu je 2016. godine posetio bivši direktor vodeće američke obaveštajne službe Džon Brenan. Iznenađujuće je da Von Bišop nije boravio na Kosovu ako se uzme u obzir da je taj region prvi u Evropi po broju onih koji su otišli da ratuju na sirijskom ratištu. Izgleda da je u vrhu američke obaveštajne zajednice procenjeno da su sada mnogo veća opasnost povratnici sa tog ratišta koji su se vratili, ili će se tek vratiti u Bosnu i Hercegovinu. Ivan Kolman, stručnjak za međunarodni terorizam, izjavio je za „Radio Free Europe” da u Bosni i Hercegovini i dalje postoje humanitarne organizacije kroz čije ruke prolazi puno novca koji se ne koristi isključivo u dobrotvorne svrhe. Po njegovim rečima problem je i to što u Bosni ima dosta mudžahedina koji su učestvovali u ratu, ali i novih, radikalizovanih pojedinaca medju kojima dominiraju mladi ljudi, koji su tehnički obrazovani.\n„Oni su indoktrinirani antizapadnom filozofijom koja je privlačna mnogima, s obzirom da su ogorčeni ponašanjem SAD-a i njenih saveznika u ratovima u Siriji, Iraku i Avganistanu“, dodao je Kolman. On je dodao da anti-američko raspoloženje u Bosni i Hercegovini nije tako snažno kao ono u Saudijskoj Arabiji, Iranu ili Iraku, ali da postoje grupe i pojedinci koji su problematični za nacionalnu bezbednost SAD-a.\nPrevious Italijansko ratno vazduhoplovstvo patrolira u Rumuniji\nNext Civilna spremnost\nNATO unapred obavestio o bombardovanju srpske televizije


Dačić uručio orden Mili Pivnički Malruni: Najvažnije je bez obzira u kojoj oluji se nađemo, da ne puštamo ruke jedni drugima (FOTO) – Naši u svetu\nObjavljeno 22/10/19 u 07:30\nMila Pivnički Malruni, supruga 18. premijera Kanade Brajana Malrunija kojoj je ministar spoljnih poslova Ivica Dačić juče uručio orden Viteza svetosavskog pacifizma, izrazila je zahvalnost, jer je, kako je rekla, dobijanjem tako važnog priznanja dospela na listu onih koji su zadužili srpski narod i državu.\n“Počastvovana sam što se nalazim uz Milunku Savić, Desanku Maksimović, Nikolu Teslu, Mihajla Pupina i druge velike Srbe i Srpkinje koji su dobili orden zbog velike ljubavi prema svojoj zemlji, koju su zadužili srpski narod i državu”, rekla je u Malruni, čija je porodica iz Novog Bečaja.\nMila, Milica Malruni koja je, kako Dačić kaže, uvek znala da sačuva srpski identitet u Kanadi dajući doprinos razvoju veza dve zemlje, dodala je da je raduje što Srbija ide pravim putem bez obzira na okolnosti koje uvek nisu bile na njenoj strani.\nNavela je da je, iako je iz Srbije otišla sa pet godina, vaspitana u “srpskom pravoslavnom duhu” i da ju je Brajan Malruni “naučio da se mogu voleti dve zemlje istovremeno”.\n“U meni su pomireni istok i zapad”, rekla je Malruni koja je posvećena humanitarnom radu, pomaže deci oboleloj od raka, cistične fibroze, promoviše baletotarapiju, vodi Fondaciju sa sedištem u Montrealu koja nosi ime njenog oca Dimitrija koja brine o mladim talentima iz oblasti neourologije.\nNajvažnije je bez obzira u kojoj oluji se nađemo da ne puštamo ruke jedni dugima, poručila je Malruni koju je Dačić nazvao i prvom damom srpske dijaspore, a koja je zajedno sa suprugom Brajanom i četvoro dece, a zahvaljujući vezama sa Belom kućom i Bakingemskom platom, postala kultna kanadska porodica sa važnim mestom i u svetskom džet setu.\nTANJUG/ Ministarstvo spoljnih poslova/ Ognjen Stevanovic/\nPored ordena, Mila Malruni dobila je i ikonu svetog Nikole iz 1920, krsne slave Pivničkih, a Dačić je primetio da je Mila Malruni primer kako bi dijaspora trebalo da se ophodi prema matici.\n“I kada je bila prva dama Kanade od 1984. do 1993. godine, pa sve do danas, ostala je ponos Srbije, jer je znala kako da sačuva srpski identitet, veru i jezik, dajući doprinos razvoju srpsko-kanadskih veza”, naveo je Dačić.\nNaredne godine trebalo bi da bude otvoren Muzej srpske dijaspore u kući Pivničkih u Novom Bečeju gde će centralno mesto imati Salon Pivničkih u kome su se okupljali i družili velikani poput Mihajla Pupina, Branislava Nušića i Laze Kostića.\nDačić je naveo da je knjiga “Porodica Pivnički u istoriji Novog Bečeja” od velikog značaja za očuvanje srpskog identiteta, kulture i tradicije, kao i običaja predaka, ne samo za Srbe u Kanadi već i za našu dijasporu širom sveta.\nUčenici muzičke škole Mokranjac na svečanosti su otpevali himne dve zemlje i pesmu “Tamo daleko” u znak sećanja na srpsko-kanadsko prijateljstvo i savezništvo iz Prvog svetskog rata.\nUpravo te veze iz Prvog svetskog rata bile su razlog da Brajan Malruni dobije plaketu srpsko kanadskog prijateljstva, a uz nju i plaketu za najboljeg srpskog zeta.\nMinistar je u šali rekao da je Brajana pitao da li zna izreku “odatle si odakle ti je žena”, te da mu je on potvrdio da je “to 100 odsto tačno”.\n“Tako da nije samo Mila naša – i Brajan je naš”, rekao je Dačić.\nMili Malruni je priznanje dodeljeno povodom Dana srpske karijerne diplomatije.\nIvica DačićKanadaMila Pivnički MalruniOrden


14 Jun 2019, 12:31 Požarevac Sat TV Tatijana Spasojević\nU okviru projekta „Osnaživanje mladih poljoprivrednika“ u kome su učestvovali učenici završnih razreda Poljoprivredne škole sa domom učenika Sonja Marinković u Požarevcu prezentovani su rezultati konkursa u okviru koga su učenicima dodeljena konkretna sredstva za rad u vidu potrebne opreme i mehanizacije.\nKonkurs je deo projekta koji Fondacija "Ana i Vlade Divac" realizuje sa ciljem da podrži mlade zainteresovane da se bave poljoprivredom i koji se sprovodi već drugu godinu u saradnji sa donatorima iz dijaspore, lokalnim samoupravama i poljoprivrednim školama. Ispred fondacije Ana i Vlade Divac cilj projekta je predstavio Uroš Dević.\nDirektor Poljoprivredne škole Vidoje Vukašinović ističe da je ovo prvi put da se učenicima Poljoprivredne škole pomaže konkretnim merama kako bi započeli sopstveni posao.\nOvaj projekat realizovan je u Poljoprivrednim školama u Požarevcu, Požegi i Prokuplju. Biće podržana 31mlada osoba koja će po završetku obrazovanja da se posveti razvoju porodičnog gazdinstva.\nOve godine obezbeđen je ukupan fond za donacije u iznosu od 4. miliona i 696 hiljada dinara zahvaljujući donatorima Fondacije Ana i Vlade Divac kao i lokalnih samouprava Požarevca, Prokuplja, Požege, Gornjeg Milanovca, Žagubice i Arilja.\nMINISTAR NEDIMOVIĆ:PRIPREMAJU SE NOVI ZAKONI O POLJORPIVREDI\nNovi zakoni iz oblasti poljoprivrede regulisaće, između ostalog, cene poljoprivednih proizvoda, odrediti ko su profesionalni…\nUprava za agrarna plaćanja raspisala je konkurs za podsticaje namenjen mladim poljoprivrednicima. Najviši ukupni…\nSporazum o fitosanitarnoj zaštiti, koji bi domaćim proizvođačima trebalo da olakša izvoz voća i povrća na tržište Rusije,…


vino | Saopštenja za javnost\n14 juna, 2010 • 11:23 0\nSedmi međunarodni festival vina InterFest biće održan od 17. do 19. juna na Petrovaradinskoj tvrđavi u Novom Sadu. Posetioci će imati priliku da degustiraju veliki broj različitih vrsta vina, a predstaviće se 25 vinskih regiona, odnosno 100 proizvođača vina iz 9 zemalja, među kojima će istaknuto mesti imati vinarije iz svih domaćih vinskih regiona. Festival će obuhvatiti niz predavanja i radionica, namenjenih prvenstveno enolozima i stručnjacima iz vinske industrije. Pročitajte ostatak ovog unosa »\nFiled under: Saopštenja, degustacija vina, festival vina, interfest, proizvodjaci vina, vino\n14 aprila, 2010 • 07:48 0\nU prodaji je novi broj časopisa VINO (28). Časopis se može kupiti u slobodnoj prodaji na kioscima u Srbiji. Pročitajte ostatak ovog unosa »\nFiled under: Najava, ocenjivanje vina, rizling, terorar, vina, vino, vinski turizam


Novi Zeland uvodi zabranu poluautomatskog oružja\n► Novi Zeland uvodi zabranu poluautomatskog oružja\nVlasti Novog Zelanda saopštile su danas da uvode zabranu jurišnih pušaka i poluautomatskog oružja kao odgovor na dvostruki napad u džamijama u Krajstčerču.\n"Saopštavam da će Novi Zeland zabraniti svo poluautomatsko oružje vojnog tipa. Zabranićemo takođe i jurišne puške", rekla je novozelandska premijerka Džasinda Ardern.\nPremijerka je ranije rekla da će reforma zakona o nošenju oružja biti objavljena u roku od 10 dana posle napada u Krajstčerču u kome je ubijeno 50 ljudi.\n"Istorija nam se se zauvek promenila. Sad će i zakoni", rekla je premijerka.\nOna je dodala da će novi zakon na snagu stupiti 11. aprila.\nDžasinda Ardern /\nnapad u Krajstčerču /\nZemljotresi kod Japana i na Novom Zelandu\nZemljotres magnitude 5,9 zabeležen je jutros kod obale Japana i usledio mu je potres magnitude 5,5 na Novom Zelandu, saopštio je Američki institut za geofiziku.\nNovi slučajevi zaraze koronavirusom na Novom Zelandu\nNovi Zeland više nije teritorija bez novog koronavirusa, pošto su zdravstveni zvaničnici saopštili da su pozitivno testirane dve žene, koje su doputovale iz Londona da vide roditelja na samrti.\nNovozelandska premijerka mirno nastavila TV intervju u sred zemljotresa\nNovozelandska premijerka Džasinda Ardern jedva da je trepnula kada je udario zemljotres dok je jutros davala televizijski intervju uživo.\nPremijerka i vlada Novog Zelanda smanjuju svoje plate za 20 odsto\nNovozelandska premijerka Džasinda Ardern izjavila je danas da su članovi vlade i ona odlučili da smanje svoje plate za 20 odsto tokom šest meseci, iz solidarnosti sa Novozelanđanima koji su...\nNapadač u džamijama u Novom Zelandu priznao ubistvo\nNapadač optužen da je ubio 51 osobu u martu 2019. u dve džamije u Krajstčerču u Novom Zelandu, neočekivano je priznao ubistvo i izjasnio se krivim po svim tačkama optužnice.


Morača na testu protiv Albatrosa, derbi u Kotoru – Reprezentacija.me\nMorača na testu protiv Albatrosa, derbi u Kotoru\n0 86 1 minut čitanja\nSedmo kolo Prve lige za odbojkašice otvara šampion Luka Bar, koja u petak, 12. novembra od 17 časova u “Topolici” dočekuje Mediteran. Baranke su u posljednja dva kola dobile dva derbija, protiv Akademije i Galeba, pa su velike favoritkinje i u duelu sa Budvankama, koje imaju jednu pobjedu u četiri odigrane utakmice.\nIstog dana očekuje se mnogo veća borba u Kotoru, gdje Gimnazijalac u sali Gimnazije od 19 časova dočekuje Akademiju. Gošće iz Tivta imaju samo jedan poraz u šest mečeva i to od šampiona Luke Bar, dok je Gimnazijalac dobio dva susreta, a u četiri je poražen.\nIsti učinak ima i Rudar, koji će u subotu od 18 sati u sali Medicinske škole u Podgorici gostovati Budućnost Volley-u. Ekipa iz Pljevalja je bar na papiru favorit, jer Podgoričanke jedine još ne znaju za pobjedu u šampionatu.\nSat kasnije počinje meč između Albatrosa i Morače, koji se igra u Sportskom centru u Igalu. Albatros je izgubio samo jedan od pet odigranih susreta, dok je Morača slavila dva puta, a tri puta je poražena.\nKolo zatvaraju Jedinstvo i Galeb, čija utakmica je na programu u nedjelju, 14. novembra od 16 časova u Sportskom centru “Nikoljac” u Bijelom Polju. Poslije šest kola domaćin ima polovičan učinak u prvenstvu, dok su Baranke dobile jedan meč više, a izgubile jedan manje od svog rivala.\nPrva liga Crne Gore odbojkasice\nGaleb savladao Gimnazijalac i osigurao prvo mjesto


Učešće učenika ITHS-a u multidisciplinarnim aktivnostima u okviru projekta „Forces of Nature and the Human Body” – ITHS – Srednja škola za informacione tehnologije Beograd\nSrednja škola za informacione tehnologije autor je projekta „Forces of Nature and the Human Body”, čiji je cilj da ukaže na to koliko je važno da svaki pojedinac razume zakone prirode i hemijske procese koji se dešavaju u ljudskom telu tokom fizičke aktivnosti.\nNa ovaj način učesnici projekta uvideće koliko je važno razumevanje multidisciplinarnog pristupa problemu u procesu učenja. Kroz učenje i fizičku aktivnost učenici će na najbolji način moći da razumeju zakone fizike i biohemijske procese u ljudskom telu.\nGlavni ciljevi ovog projekta su povezivanje i primena znanja iz različitih školskih predmeta i razumevanje zakona fizike i biohemijskih procesa u ljudskom telu. Kroz učešće u ovom projektu učenici će proširiti svoja znanja o zdravoj ishrani i značaju redovne fizičke aktivnosti i njihovom uticaju na opšte zdravlje učenika.\nTokom trajanja projekta učenici će raditi na različitim zadacima i na taj način će se upoznati sa zakonima prirode i primenjivati znanja iz različitih predmeta.\nTrenutno su u toku multidisciplinarne aktivnosti učenika iz svih škola koje učestvuju, što podrazumeva fizičku aktivnost i učenje. Učenici u prvoj fazi biraju jedan od tri testa fizičke sposobnosti. Posle završetka ove aktivnosti, oni dobijaju odgovarajuće zadatke iz biologije, hemije i fizike. Na taj način upoznaju se sa procesima koji se dešavaju u telu tokom aktivnosti kroz zadatke iz školskih predmeta.\nPročitajte detalje o ovom projektu.


ZAKON O PORESKOM POSTUPKU I PORESKOJ ADMINISTRACIJI: Od 1. jula 2017. godine nadležni organ za odlučivanje u drugostepenom postupku po žalbama poreskih obveznika na prvostepena rešenja Poreske uprave biće Ministarstvo finansija. Na taj način se obezbeđuje da u drugom stepenu odluku donosi nezavisni organ u odnosu na prvostepeni organ\nNadležni organ za odlučivanje u drugostepenom postupku po žalbama poreskih obveznika na prvostepena rešenja Poreske uprave od 1. jula 2017. godine biće Ministarstvo finansija.\n- To se odnosi na rešavanje po žalbama stranaka, što je do sada bilo u nadležnosti Poreske uprave odnosno Uprave carine, a od sredine ove godine biće u nadležnosti Ministarstva finansija - rekla je pomoćnica ministra finansija i predsednica Radne grupe za izmenu propisa u oblasti poreskog, carinskog i finansijskog sistema Vesna Hreljac Ivanović.\nJedan od ciljeva jeste postizanje jedinstva u sprovođenje poreskih propisa. Na taj način se obezbeđuje da u drugom stepenu odluku donosi nezavisni organ u odnosu na prvostepeni organ, rečeno je u Privrednoj komori Srbije (PKS) na predstavljanju najnovijih izmena i dopuna poreskih i carinskih propisa, koje su stupile na snagu 1. januara 2017. godine.\n"Očekujemo da to popravi i ubrza postupak donošenja drugostepenih akata i popravi aktivnosti i na prvostepenim rešenjima", naglasila je Hreljac Ivanović.\nPomoćnica ministra finansija je rekla da će najveću promenu u sistemu doneti Zakon o poreskom postupku i poreskoj administraciji ("Sl. glasnik RS", br. 80/2002, 84/2002 - ispr., 23/2003 - ispr., 70/2003, 55/2004, 61/2005, 85/2005 - dr. zakon, 62/2006 - dr. zakon, 63/2006 - ispr. dr. zakona, 61/2007, 20/2009, 72/2009 - dr. zakon, 53/2010, 101/2011, 2/2012 - ispr., 93/2012, 47/2013, 108/2013, 68/2014, 105/2014, 91/2015 - autentično tumačenje, 112/2015, 15/2016 i 108/2016), kao i Carinski zakon ("Sl. glasnik RS", br. 18/2010, 111/2012, 29/2015 i 108/2016) koji se odnosi na prenošenje nadležnosti za rešavanje u drugom stepenu na Ministarstvu finansija. Ona je rekla da je tu Radnu grupu formirao ministar finansija Dušan Vujović pre pola godine, a na predlog predsednika PKS Marka Čadeža.\nOcenjeno je da postoje određeni problemi u komunikaciji i da postoji potreba za formiranje kanala direktne komunikacije eksperata u Ministarstvu finansija i u PKS. Hreljac Ivanović, koja je i predsednik Radne grupe, dodala je da je ovo prvi javni stručni skup Radne grupe za izmenu propisa u oblasti poreskog, carinskog i finansijskog sistema.\nZamenik direktora Sektora za privredna pitanja PKS i koordinator Radne grupe Nevena Rakić rekla je da su članovi te grupe predstavnici PKS i Ministarstva finansija.\n"Održali smo nekoliko sastanaka na kojima su razmatrane inicijative privrednika. Efekti radne grupe su već vidljivi nedavno usvojenim izmenama zakona", ukazala je Rakić.\nKako je rekla, neke od inicijativa PKS koje su obuhvaćene ovim izmenama su snižavanje stope PDV-a na promet i uvoz briketa, peleta i drugih sličnih dobara od drvne mase.\nOdložen je početak primene odredbe koja nalaže dostavljanje pregleda obračuna uz poresku prijavu za PDV za 1. januar 2018. godine, a zatim i prenošenje nadležnosti odlučivanja drugostepenog upravnog postupka iz Poreske uprave na Ministarstvo finansija. Takođe, snižene su carinske stope za uvoz određenih proizvoda iz oblasti tekstilne industrije i poljoprivrede, dodala je Rakić.\nIzvor: Vebsajt Privredne komore Srbije, 01.02.2017.


Srbija se nije kandidovala za EURO 2028. – Sport – Radio Sanja\nSrbija se nije kandidovala za EURO 2028. – Sport\nUprkos najavi predsednika Srbije Aleksandra Vučića u februaru 2019. godine da će se Srbija, zajedno sa Rumunijom, Grčkom i Bugarskom kandidovati za organizaciju Evropskog prvenstva u fudbalu, do jučerašnjeg isteka roka UEFA nije dobila prijavu četiri balkanske zemlje za organizaciju EURA 2028. godine.\nMinistri zaduženi za sport u vladama Srbije, Rumunije, Grčke i Bugarske svečano su pozirali posle potpisivanja dokumenta kojim se najavljuje zajednička kandidatura za dobijanje domaćinstva Evropskog prvenstva 2028. i Mundijala 2030. godine, očigledno je da se od te ideje odustalo. Šanse za dobijanje Mundijala su ionako znatno manje, jer je u pitanju ogromno ulaganje, a balkanska četvorka se ne nalazi u sjajnoj ekonomskoj situaciji.\nIstina, ni šanse za dobijanje kontinentalnog šampionata ne bi bile mnogo veće jer su mediji na Zapadu već najavili da će organizaciju dobiti zajednička kandidatura Velike Britanije (Engleska, Škotska, Vels i Severna Irska) i Republike Irske.\nZvaničnu prijavu UEFA podneli su odvojeno još i Turci i Rusi, ali je sasvim jasno da zbog rata sa Ukrajinom ponuda ovih drugih neće biti ni ozbiljno razmatrana. Turci pokušavaju već šesti put uzastopce, prvih pet puta nisu bili uspešni.\nPored Srbije, Rumunije, Grčke i Bugarske interesovanje da organizuju šampionat Evrope izrazili su i Portugalci i Španci, te skandinavska alijansa u sastavu: Danska, Farska Ostrva, Finska, Island, Norveška, Švedska. Italijani su hteli da se kandiduju samostalno, ali su odustali od 2028. kako bi dobili više vremena da se pripreme za Evropsko prvenstvo 2032. Već sada se piše da su favoriti u toj trci, a i tu će im konkurenti biti Turci i Rusi.\nImena domaćina evropskih prvenstava 2028. i 2032. godine UEFA će objaviti u septembru 2023. godine.


Vaterpolisti Srbije deklasirali su Maltu sa 20:2 u 2. kolu Evropskog prvenstva, pa imaju maksimalan učinak sa gol razlikom 33:8, ali nemaju nameru da se opuste.\nU poslednjem kolu grupe B igraće protiv Francuske, koju je Hrvatska deklasirala sa 20:5. Ipak, smatraju da ovaj ishod neće biti nikakvo merilo.\n"Provežbali smo neke stvari u utakmici koja je bila izuzetno uspešna. Sledi dan odmora koji će dobro doći pred meč sa Francuskom. Iako su oni sa velikom razlikom poraženi od Hrvatske, to ne sme da nas zavara. Moramo da uđemo maksimalno koncentrisano u meč", rekao je Sava Ranđelović, a svoje utiske izneo je i Slobodan Nikić.\n"Lagana utakmica nam je poslužila da ostanemo u formi. Protiv Francuske neće biti ovako lako, iako su oni izgubili ubedljivo od Hrvata. Atmosfera je odlična, samo smo se malo uspavali jer igramo svaki drugi dan. U svakom slučaju, moramo da nastavimo dalje".\nJedan od najiskusnijih, Andrija Prlainović, deli mišljenje saigrača.\n"Velika je razlika u klasi između nas i njih, ali meni je drago što oni učestvuju. Ne znam da li znate, ali tamo igraju neki naši igrači, vaterpolo je sport broj jedan. Čekaju nas ozbiljniji Francuzi. Hvala publici, ambijent je sjajan", rekao je Prlainović.


RTCG - Radio Televizija Crne Gore - Nacionalni javni servis :: Politika :: Podrška protestima, opozicija bez prava na grešku\nPRAVA CRNA GORA 18. 02. 2019. 12:00 >> 11:30 1\nPodrška protestima, opozicija bez prava na grešku\nPredsjedništvo Prave Crne Gore jednoglasno je podržalo građanske proteste, saopšteno je iz partije Marka Milačića.\n"Imajući u vidu kontinuirano loše socio-ekonomsko, ali moralno stanje u kom se naše društvo nalazi, a znajući i svjedočeći svim nepočinstvima vlasti prethodnih trideset godina, smatramo da su crnogorske institucije odavno pale na testu pravde i pravičnosti, te da nemaju ni kredibilitet ni povjerenje na čijoj bazi bi se uhvatile u koštac sa aferama Atlas i Koverat", saopšteno je iz Prave Crne Gore.\nJedini valjani odgovor na pomenute afere, kako navode, je podrška građanskim protestima i rad na omasovljavanju građanskog bunta.\n"Prava Crna Gora smatra da je ovaj trenutak odlučujući iz mnoštva razloga, te samim tim cjelokupna opozicija nema pravo na grešku, a ponajmanje na liderske sujete", istakli su iz Prave Crne Gore, navodeći da se ne smije dozvoliti da ove afere padnu u zaborav.\nPrava CG spremno dočekuje presudu liderima DF-a\n07. 05. 2019. 9\n"Nemar prema žrtvama iz Мurina ravan bombardovanju"\n30. 04. 2019. 21\nPrava Crna Gora poklonila 1.000 vaskršnjih jaja\nHapšenje Asanža udar na slobodu govora\n12. 04. 2019. 10


KRALJEVČANIN STEVAN KARAPANDŽIĆ, NOVI ZVEZDIN PLEJMEJKER · Kraljevo.online\nNASLOVNA SPORT KOŠARKA KRALJEVČANIN STEVAN KARAPANDŽIĆ, NOVI ZVEZDIN PLEJMEJKER\nMladi košarkaš Stevan Karapandžić iz Partizana prešao u Crvenu Zvezdu.\nStevan Karapandžić, za klub iz Humske nastupao je od 2016. godine, a samo dan nakon što je napustio Partizan potpisao je za crveno-bele.\nBivši bek Partizana za koji je nastupao od 2016.godine, rođen je 1. avgusta 2001. godine u Kraljevu, a prve košarkaške korake napravio je u KK Plej. Kao jedan od najtalentovanijih igrača na bekovskoj poziciji u tom starosnom uzrastu, privukao je pažnju mnogih klubova, da bi se nakon dvogodišnje epizode u Partizanu, odlučio za novi korak u svojoj karijeri i prelazak među crveno-bele.\nOd prošle sezone nastupa za juniore, a tokom aprila 2018. godine kao igrač Partizana, bio je proglašen za MVP-ja međunarodnog turnira u Đironi. Karapandžić je visok 189 centimetara, a tokom leta 2017. godine bio je član kadetske selekcije Srbije koja je u Crnoj Gori osvojila bronzanu medalju na Evropskom prvenstvu, gde je on bio najbolji dodavač, odnosno asistent.


Slaba realizacija boračkih transfera - Portal 072info\nSlaba realizacija boračkih transfera\n20. Novembra 2013. Vrijeme objave: 19:03 sati\nBoračka udruženja i organizacije sa područja Zeničko dobojskog kantona traže izmjene Zakona o izvršenju budžeta, čime bi se stvorila osnova da borački transferi budu zakonski obavezujući za izvršnu vlast. Pored toga,insistiramo i na vezivanju boračkih izdvajanja sa procentom punjenja budžeta, izjavio je Benjamin Preldžić, predsjednik Saveza ratnih vojnih invalida ZDK.\nOva problematika razmatrana je na današnjem sastanku u sjedištu kantonalne vlade između rukovodstva boračkih udruženja i organizacija sa predstavnicima kantonalne izvršne i zakonodavne vlasti. Povod je izostanak realizacije zaključaka dogovorenih na sastanku od 21. oktobra tekuće godine. Zajednički stav u vezi ove problematike iznijeli su predstavnici Organizacije porodice šehida i poginulih boraca, Udruga obitelji poginulih branilaca domovinskog rata, Zajednica udruga hrvatskih vojnih invalida domovinskog rata, Jedinstvena organizacija boraca „Unija veterana“ i Savez dobitnika najvećih ratnih priznanja.\nBoračka udruženja su jedinstvena u stavu da ukoliko izostane realizacija njihovih zahtjeva poduzmu i druge, radikalnije mjere. Jedan od zaključaka je i da se održi tematski sastanak sa članovima Vlade ZDK, pri čemu bi na dnevnom redu bio i Nacrt budžeta za iduću godine. Resorni kantonalni ministar, Nedžad Lokmić je potvrdio da je sa današnjim danom ukupno uknjiženo 5 miliona i 360 hiljada maraka, ali je s druge strane isplaćeno oko 2 miliona i 828 hiljada maraka,što predstavlja 30,78 posto boračkog budžeta.\nPolitika zapošljavanja nastavnika


Kulturna stanica Svilara poslednjeg septembarskog vikenda bila je mesto okupljanja zaljubljenika u cirkus. Od 23. do 26. septembra održan je BETA cirkus koji je okupio 12 internacionalnih umetnika, iz Češke, Danske, Portugala, Italije, Belgije, Holandije, Hrvatske, Nemačke, Finske, Velike Britanije i sedam lokalnih cirkuskih umetnika, koji su u tri dana, kroz različite radionice, debate, kao i performanse, mogli da unaprede svoje cirkuske veštine.\nOdmah prvi dan, nakon sastanka dobrodošlice, održana je radionica „Kako razgovarati sa institucijama” koju je držao Stefan Segreto-Agilar, iz Mreže Cirkostrada, da bi narednog dana poznati Kurt Demei iz Belgije održao radionicu: Nova magija. Realizovana je i debata u kojoj su učestvovali Katrin Fodri, iz Francuskog instituta i Stefan Segreto-Agilar, a razgovorom je moderirala Mira Dobrković.\nOvim povodom, održan je seminar sa temom „Savremeni cirkus i teritorijalni razvoj“ u kom su učestvovali Katrin Fodri iz Francuskog instituta i Vladimir Radmanović, rukovodilac sektora podrške programa Fondacije „Novi Sad – Evropska prestonica kulture“. Upriličena je i neformalna razmena dobrih praksi na kojoj su učestvovali: Antonia Kuzmanić iz Hrvatske, Dragan Jajić Vladisavljev iz škole cirkusa „Cirkoneo“, Paolo Strata iz italijanskog „Cirkovertigo“ i Ula Hokanen, iz galvejskog Komjuniti Cirkusa. Svi prisutni imali su priliku da isprate performans „Mi smo mogući“ koji je izveo Belgijanac Rode Bum.\nBETA cirkus je projekat saradnje nastao u cilju razvoja i podizanja kapaciteta za neafirmisane umetnike iz oblasti savremenog cirkusa, koji su u potrazi za inovativnim radovima, trendovima i izrazima u Evropi, s posebnim fokusom na zemlje koje nemaju visok nivo cirkuskog obrazovanja i u kojima cirkus nije prepoznat kao savremena umetnost. Projekat tako predstavlja priliku za publiku da iskuse nove izraze i koncepte tokom nastupa uživo.\nTokom dve godine, projekat će se fokusirati na nove trendove u estetici savremenog cirkusa, kao što su iluzionizam i nova magija. Svim svojim aktivnostima, BETA cirkus promoviše međunarodnu podršku za diseminaciju novih tokova savremenog cirkusa, nove umetničke i istraživačke projekte, podiže kapacitete ove umetnosti, pruža podršku aktivnostima transnacionalne saradnje, koja je zasnovana na mobilnosti umetnika, profesionalaca i partnerskih timova kako bi se otkrili različiti konteksti, ali i nova publika i novi umetnici.\nBETA cirkus je sufinansiran od strane programa Evropske Unije – Kreativna Evropa, a realizuju ga Bussola (Portugal), Teatro Necessario (Italija), Ludifico (Srbija) i Rigas Cirks (Letonija).


"Bezbjednosni sektor predali su u ruke Bošnjacima, postavlja se samo pitanje na šta su još spremni"\n“Bezbjednosni sektor predali su u ruke Bošnjacima, postavlja se samo pitanje na šta su još spremni”\nIz PDP-a poručuju kako je “tužno posmatrati SNSD kako gazi preko svega što su rekli, ali da više zabrinjava što to radi stranka koja ima sve poluge vlasti u RS, ali i na nivou Bosne i Hercegovine, zahvaljujući glasovima svojih partnera iz SDA”.\nSve što smo mi iz PDP-a tvrdili više od godinu dana pokazalo se tačnim, navela je portparolka PDP-a Anja Petrović reagujući na objavu NATO-a o statusu Bosne i Hercegovine unutar ovog saveza.\n“Kada je postignut dogovor u Predsjedništvu BiH oko tzv. Programa reformi za BiH, rekli smo da je to zapravo samo drugo ime za Nacionalni godišnji plan (ANP) za pristupanje Akcionom planu za članstvo u NATO (MAP) i sada nam stiže potvrda i iz NATO-a da je BiH zvanično trenutni učesnik MAP-a”, dodala je Petrović.\nOna je dodala da je “tužno posmatrati SNSD kako gazi preko svega što su rekli, ali da više zabrinjava što to radi stranka koja ima sve poluge vlasti u RS, ali i na nivou Bosne i Hercegovine, zahvaljujući glasovima svojih partnera iz SDA”.\n“Kada su bili spremni da naprave završni korak ka NATO putu i pogaze Deklaraciju o vojnoj neutralnosti koju je donijela NSRS, kada su bili spremni da čitav bezbjednosni sektor predaju u ruke Bošnjacima i prećutno dopuste da se Srbima zaposlenim u pojedinim BiH institucijama zabrani praznovanje Dana Republike Srpske, postavlja se samo pitanje na šta su još spremni i šta planiraju uraditi na veleizdajničkom putu ka potpunom ponižavanju i srozavanju ustavne uloge Republike Srpske. Ono što znamo jeste da ćemo mi parlamentarnim, ali i vanparlamentarnim sredstvima učiniti sve da se ovaj pogubni proces zaustavi”, zaključila je Petrović.


Dizajn & Štampa | Digitalna marketinška agencija Hit Group\nDizajn & Štampa\nIZRADA VIZUELNOG IDENTITETA I ŠTAMPA REKLAMNOG MATERIJALA\nDizajn je proces donošenja serije odluka koje imaju za cilj konstruisanje, oblikovanje ili kreiranje proizvoda, usluga ili ideja. Dizajn se definiše kao dostizanje cilja unutar ograničenja, odvija se po unapred određenom planu ili ideji. Svrha dizajna je realizacija plana ili ideje. Kada se govori od dizajnu nekog proizvoda, predmeta ili usluga, obično se pod dizajnom smatra aranžman ili konfiguracija pojedinačnih komponenti koji čine celinu istog.\nDobar dizajn ogleda se kroz korporativni i vizuelni identitet komanije koja se predstavlja na tržištu. Korporativni identitet predstavlja unikatni stil koji se prepoznaje na osnovu svakog elementa. Osnovni elementi korporativnog identiteta su logotip, memorandum i vizit karta, pored toga koverat, fascikla, olovke i notesi su sporedni, ali ne i manje važni elementi korporativnog identiteta firme.\nVizuelni identitet predstavlja skup svih vizuelnih i fizičkih elemenata komapnije, koji ga razlikuju od kompanija na tržištu i na taj način predstavljaju vizuelno jedinstvo istih. Osnovna karakteristika vizuelnog identiteta je da omogući kompanijama da steknu konkurentsku prednost, unaprede je i zadrže.\nGrafički dizajn kao disciplina dizajna, može se reći da je kolaborativna disciplina. Kombinovanje korporativnog i vizuelnog identiteta u jednu organizovanu i efikasnu celinu je osnova grafičkog dizajna.\nGrafički dizajn u osovi je cilj prenošenja neke poruke određenim korisnicima putem logotipa, vizit karti, flajera, plakata, rolap banera, kataloga i brošura.\nDizajn logotipa je najbitniji proces u izradi vizuelnog identiteta kompanije koja se predstavlja tržištu. Logotip, logo je zaštitni znak kompanije. Dizajn logotipa može se sastojati samo od slova, znaka ili kombinacije znaka i slova. Kod slovno zasnovanog dizajna logotipa, dizajneri se oslanjaju na reči kojima prenose poruku. Grafika može biti i jednoslovna samim tim lakše se pamti upravo zbog svoje jednostavnosti. Znaci mogu biti veoma atraktivan i ubedljiv način komunikacije.\nDizajn vizit karti može biti jednostavan ili složen, kreativan ili prefinjen, jednom rečju umetnost na osnovu kog će te ostaviti prvi utisak potencijalnim klijentima ili partnerima. Dizajn vizit karte može biti sa jedne ili sa obe strane vizit karte. Na osnovu Vaših želja i upotrebom raznih efekata ili ideja, naši dizajneri će za Vas dizjanirati vizit karticu koja će Vas učiniti unikatnim.\nDizajn flajera treba da bude konkretan, koncizan i jasan. Dizajn flajera se ogleda kroz izreku, manje je više, što znači da treba pronaći idejno rešenje između teksta, slika i boja. Flajer treba da sadrži osnovne informacije o samoj kompaniji, proizvodu ili uslugama koje se prezentuju.\nDizajn plakata treba biti koncizan i konkretan kako bi zaintrigirao prolaznike i na njih ostavio upečatljiv utisak. Prilikom dizajniranja plakata dosta pažnje se posvećuje odabiru boja koje će opisati kompaniju, uslugu ili proizvod, koja se nalazi na plakatu, jer svaka boja ima različit psihološki efekat. Plakati se koriste kao sredstvo oglašavanja i jedni su od efikasnijih načina reklamiranja.\nDizajn roll up banera\nDizajn roll up banera ima značajnu ulogu u predstavljanju poslovanja Vaše kompanije. Roll up baneri se sastoje od aluminijusmke konstrukcije koja pridržava ceradno ili propilensko baner platno na kom se nalaze informacije reklamnog sadržaja – logo, poruka, informacija o kompaniji ili brendu i sl.\nDizajn brošura i kataloga na osnovu oblika, sadržine i forme treba da zaintrigira potencijalne korisnike da postnu budući potrošači. Glavni zadatak dizajna brošure i kataloga je da predstavi Vašu kompaniju, koja je vizija razvijanja brenda, prezentuje postojeće usluge ili proizvode i najavi nove.\nNaši dizajneri Vam mogu pomoći da Vaše želje sprovedete u dela kroz druge vrste dizajna za koji se opredelite.\nKod nas pored usluge pripreme dizajna možete dogovoriti i usluge štampe, samim tim dobiti potpunu uslugu na jednom mestu. Pomoćićemo Vam da ostvarite svoje ciljeve.\nPoklonite poverenje našem profesionalnom timu i dozvolite sebi da budete jedinstveni i prepoznatljivi u Vašoj branši. Pošaljite upit za besplatnu procenu dizajna i štampe reklamnog materijala.\nMarka Oreškovića 2/6\n© 2016 Sva prava su zadržana


Pavlović: Vlast upotrebila silu da spreči primedbe na metro - OPOZICIJA Na Jednom Mestu\nOdbornik Narodne stranke u Skupštini Beograda Miloš Pavlović izjavio je danas da je gradska vlast zabranom prisustva građana, odbornika i predstavnika opozicije javnom skupu o metrou pokazala da je spremna da upotrebi silu kako bi zaštitila privatne interese „tajkuna iz vrha režima“, koji planiraju da izgrade metro suprotno potrebama građana, a u interesu investitora „Beograda na vodi“.\n„Policija u civilu, komunalna milicija i privatno obezbeđenje ’Dobergard’ nisu dozvolili da javnoj sednici Komisije za planove Skupštine Beograda o javnom uvidu u plan šinskog sistema, koji obuhvata i metro, prisustvuju podnosioci primedbi na plan, predstavnici opozicije i građani“, rekao je Pavlović.\n„Ljudi iz firme za obezbeđenje ’Dobergard’ su izdavali naređenja komunalnim milicajcima i više puta pokušali da insceniraju sukobe sa predstavnicima opozicije i građanima“, dodao je Pavlović.\nPavlović je istakao da mu je bez obrazloženja zabranjen ulazak u zgradu Skupštine Beograda, iako kao odbornik ima pravo da uđe u tu zgradu.\n„Ulaz je bio dozvoljen samo ljudima sa spiska za koje smo na licu mesta uvidom u taj spisak ustanovili da nije reč o podnosiocima primedbi, nego o publici koja služi samo da bi se zadovoljila forma. Kada su odlučili da u zgradu može da uđe samo po jedan predstavnik organizacija koje su podnele primedbe na plan, meni je preneto da mi je ulaz zabranjen“, rekao je Pavlović.\nPavlović je istakao da će cena metroa biti tri puta skuplja od prvobitno planirane, odnosno da će građane Beograda i Srbije koštati 6,6 milijardi evra, umesto 2,2 milijarde.\n„Ni tolika pljačka im nije dovoljna, nego grade metro u sopstvenom interesu, jer umesto da se linije ukrštaju na Trgu Republike ili Slaviji, planirano je ukrštanje kod ’Beograda na vodi’, a da linija metroa kreće od stambenog naselja u Makišu, koje će takođe graditi tajkuni. Zato je beogradski metro privatna investicija koja će biti plaćena novcem građana“, rekao je Pavlović.\nPavlović je dodao da će takvom gradnjom metroa biti zapostavljeno više od 150.000 ljudi koji žive u naseljima Cerak, Cerak vinogradi, Labudovo brdo i Petlovo brdo.\n(VIDEO) Vesićevo privatno obezbeđenje brani građanima da prisustvuju javnoj sednici o metrou u Beogradu!


ECB monetarni podsticaj – Page 4 – Bankar.me\nEuro na dvonedjeljnom maksimumu, berze u padu posle sjednice ECB\nSeptember 9, 2016 EVROPA, MAKRO, PLANETA, SVE VIJESTI 0\nEuro je ojačao na dvonedeljni maksimum, prinosi na obveznice članica eurozone su takođe porasli, dok su evropske berze u padu, nakon što je predsjednik Evropske centralne banke (ECB) Mario Dragi izjavio da na jučerašnjem zasijedanju nije bilo diskusije o ECB-ovom programu otkupa akcija.\nSeptember 8, 2016 EVROPA, PLANETA, SVE VIJESTI, VALUTE 0\nECB otkupila obveznice vrijedne 1.000 milijardi eura za 18 mjeseci\nSeptember 6, 2016 BANKE, SVE VIJESTI, SVIJET 0\nVrijednost obveznica u posjedu Evropske centralne banke (ECB), koje je otkupila od vlada zemalja eurozone tokom 18 uzastopnih mjeseci radi podsticanja ekonomije i podizanja inflacije, dostigla je prošle nedjelje 1.000 milijardi eura, javlja agencija Reuters.\n“ECB će preduzeti akcije ako vlade ne prionu na reforme”\nAugust 24, 2016 BANKE, EVROPA, PLANETA, SVE VIJESTI, SVIJET 0\nEvropska centralna banka bi mogla da bude primorana na proširenje programa monetarnih podsticaja, ukoliko vlade ne budu djelovale na planu jačanja rasta njihovih ekonomija, izjavio je član ECB-a, Benoa Ker.\nECB spremna na turbulencije zbog “brexita”\nJune 27, 2016 BANKE, EVROPA, PLANETA, SVE VIJESTI, SVIJET 0\nNakon ishoda referenduma u Velikoj Britaniji, Evropska centralna banka (ECB) je na svojim službenim stranicama objavila da pažljivo prati ponašanje finansijskih tržišta, te da je u bliskom kontaktu sa drugim centralnim nacionalnim bankama, piše NAP.\nECB krenula s novom rundom ultra-jeftinih kredita za banke\nJune 23, 2016 BANKE, Članci, EVROPA, PLANETA, SVE VIJESTI, SVIJET 0\nEvropska centralna banka (ECB) pokrenula je danas novu rundu ultra-jeftinih kredita za banke u najnovijem pokušaju da podstakne mlaku kreditnu aktivnost u zoni jedinstvene valute.\nKupuje se dug jer se više ne vjeruje centralnim bankama\nJune 20, 2016 BANKE, SVE VIJESTI, SVIJET 0\nCijene na globalnom obvezničkom tržištu nikad nisu bile više, a time i prinosi niži, što je, po mišljenju analitičara, poruka tržišta kako podsticaji centralnih banaka ne uspijevaju ostvariti svoj cilj. Prošle nedjelje prinosi na 10-godišnju njemačku obveznicu (Bund) i 30-godišnju švajcarsku obveznicu po prvi put u istoriji zaronili su u negativno područje.\nECB: Kamatne stope nepromenjene\nEvropska centralna banka (ECB) odlučila je na jučerašnjem zasijedanju u Beču da zadrži ključne kamatne stope na nepromijenjenom nivou.\nMay 25, 2016 BANKE, EVROPA, PLANETA, SVE VIJESTI, SVIJET 0\nPolitika ECB-a dostigla svoj limit?\nApril 21, 2016 BANKE, EVROPA, PLANETA, SVE VIJESTI, SVIJET 0\nNjemački ministar ekonomije Sigmar Gabriel rekao je da je politika ECB-a koja uključuje štampanje novca i smanjenje kamatnih stopa radi oporavka privrede eurozone dostigla svoj maksimum. On takođe smatra da vlade moraju pomoći prvenstveno investiranjem umjesto štednjom.


Sa izložbe u Beogradu o liku i delu glumice Sonje Savić\nU dvorištu Spomen-kuće Sonje Savić, na porodičnom imanju velike glumice u Donjoj Gorevnici kod Čačka, izvedena je proba predstave "Slučaj Bares", koja će kao video-instalacija biti izložena na ovogodišnjem "Memorijalu Nadežde Petrović". Koautor teksta za predstavu bila je Sonja Savić, koja je preminula 2008. godine.\nOvaj interaktivni scenski događaj premijerno je izveden i snimljen u subotu na velikoj sceni čačanskog Doma kulture, a već sutradan postavljen u izložbenom prostoru Galerije "Nadežda Petrović".\nPredrag Živković iz ove galerije kaže da je predstava "Slučaj Bares" simbolički izuzetno važna.\n"Na taj način mi simbolično povezujemo dve velike umetnice – slikarku Nadeždu Petrović koja je stvarala na prelazu iz 19. u 20. vek i Sonju Savić koja je svoja najbolja dela radila na prelazu iz 20 u 21. vek", pojašnjava Živković.\nReditelj predstave i saradnik Sonje Savić, Bojan Đorđev, najavio je da će spomen-soba posvećena preminuloj umetnici uskoro biti bogatija za jedan redak i važan eksponat – originalni scenario koji je Sonja u saradnji sa Đorđevim pisala za dugometražni film.\n"Mi smo pretraživali našu arhivu i našli smo originalni rukopis Sonje Savić, odnosno njen tritment za uvodne scene tog filma. To što smo pronašli je, u stvari, svojevrsno svedočanstvo kako umetnica Sonja Savić razmišlja o tekstu i kako funkcionišu njene asocijacije", kaže Đorđev.\nMnoga lica Sonje Savić\nNa porodičnom imanju Sonje Savić u Donjoj Gorevnici uskoro bi trebalo da zaživi multimedijalni memorijani centar koji će nositi glumice dobro poznate na prostoru bivše Jugoslavije, pre svega, po kultnim filmovima kao što su "Život je lep", "Una", "Davitelj protiv davitelja", "Šećerna vodica", "Braća po materi", "Kako je propao rokenrol", "Balkanski špijun"...\nUmetnička galerija "Nadežda Petrović" koja će se starati o ovom centru, veoma ozbiljno je ušla u realizaciju tog projekta.\n"Tu ima prostora ne samo za alternativni film, nego i za alternativnu, dramu, pozorište, muziku i video produkciju. Naš cilj da ovaj projekat postavimo na dobar i ozbiljan način. Da se sutra, bez obzira da li ćemo ovde biti mi ili neko trugi, primenjuju principi koje ćemo mi danas postaviti za neku buduću manifestaciju, organizaciju ili ustanovu, kako god je budemo formirali", naglašava direktorka Galerije Milica Petronijević.\nMajka pokojne glumice Mikaina Savić pozvala je sve dobronamernike da posete Sonjinu kuću i budući multimedijalni centar.\n"Učinili ste veliku radost mojoj duši time što se sećate moje Sonje i njenog rada. Vrata njenog i mog doma uvek su otvorena", rekla je Mikaina Savić.


Dinar i sutra u padu, kurs 123,61\nDinar će i sutra oslabiti prema evru za 0,1 odsto i zvanični srednji kurs će iznositi 123,6197 dinara za evro, objavila je Narodna banka Srbije.\nDinar će prema evru biti slabiji za 0,3 odsto nego pre mesec dana, a na godišnjem nivou će biti slabiji za 1,3 odsto. Indikativni kurs dinara prema dolaru je danas pao za 0,2 procenta na 117,1862 dinara za jedan dolar.\nPrema američkoj valuti, dinar je slabiji za 2,2 odsto nego pre mesec dana, dok je na godišnjem nivou slabiji za 3,1 procenat. NBS je prošle godine prodala na međubankarskom deviznom tržištu 980 miliona evra i kupila 820 miliona evra, kako bi ublažila prekomerne dnevne oscilacije kursa.\nNajniža vrednost dinara prema evru bila je 24. juna prošle godine kada je jedan evro koštao 123,9531 dinar, a najviša je bila 4. januara 2016. godine - 121,5141 dinara.


Brnabić: Počeli radovi na Turskom toku u Srbiji, dozvole ovog meseca\nBrnabić: Počeli radovi na Turskom toku u Srbiji, dozvole ovog meseca Srbija je krenula u pripremne radove za izgradnju deonice Turskog toka kroz Srbiju, a do kraja meseca biće izdate i građevinske dozvole, rekla je predsednica Vlade Srbije Ana Brnabić.\nPOČELI RADOVI NA TURSKOM TOKU U SRBIJI Građevinske dozvole za dve nedelje\nSrbija je krenula u pripremne radove za izgradnju deonice Turskog toka kroz Srbiju, a do kraja meseca biće izdate i građevinske dozvole, rekla je predsednica Vlade Srbije Ana Brnabić. Ona je nakon sednice dve vlade, srpske i mađarske, na konferenciji za novinare u Subotici rekla ...\nPredsednica Vlade Srbije Ana Brnabić najavila je da će do kraja meseca biti izdata građevinska dozvola za deonicu "Turskog toka" kroz Srbiju. Biće otvoren još jedan granični prelaz, dok će "Horgoš" biti proširen, kaže premijerka.\nSrbija je krenula u pripremne radove za izgradnju deonice Turskog toka kroz Srbiju, a do kraja meseca biće izdate i građevinske dozvole, rekla je predsednica Vlade Srbije Ana Brnabić. Brnabić je nakon sednice dve vlade, srpske i mađarske, na konferenciji za novinare u Subotici ...\nGas za Srbiju iz Turskog toka ne pre 2022. godine?\nBizLife - 14.04.2019\nIako su srpski zvaničnici najavljivali da će prve količine gasa iz Turskog toka kroz Srbiju poteći već početkom sledeće godine, stručnjaci ocenjuju da je tako nešto nerealno očekivati pre 2022. godine. Takođe, problem predstavlja i to što izgradnja Turskog toka kroz Srbiju još ...


Novi soj korona virusa zabeležen u Crnoj Gori - 24vesti\nNovi soj korona virusa zabeležen u Crnoj Gori\nInstitut za javno zdravlje Crne Gore saopštio je danas da je od laboratorije „Charite“ u Berlinu dobio potvrdu da je britanski soj korona virusa pronađen u sedam poslatih uzoraka.\nU skladu sa trenutnom epidemiološkom situacijom u državi, a uzimajući u obzir i zvaničnu potvrdu o prisustvu britanskoj soja, Radna grupa Instituta za javno zdravlje će predložiti strože zdravstvene mere, prenela je RTCG.\nInstitut je podsetio da je posredstvom dostupnih mehanizama i uz podršku Svetske zdravstvene organizacije, 40 uzoraka poslato na dalju analizu u referentnu laboratoriju „Charite“ u Berlinu.\nKako se navodi u saopštenju, trenutno dostupni naučno utemeljeni podaci govore da britanski soj karakteriše značajno veća prenosivost, dok još ne postoji dovoljna količina relevantnih informacija o tome da li on izaziva težu kliničku sliku kod inficiranih pacijenata.\nOd identifikovanja britanskog soja pa do 11. februara 2021, zabeleženo je približno 57.400 slučajeva u svetu, naveo je Institut i dodao da se procenjuje da će zahvaljujući povećanoj prenosivosti, kao i u nedostatku adekvatnih ekstremno stogih protivepidemijskih mera, to postati globalno dominantna varijanta virusa u sedmicama i mesecima koji su pred nama.\nInstitut je apelovao na građane da se pridržavaju propisanih mera – pravilno nošenje maske, fizička distanca, izbegavanje bilo kakavih javnih okupljanja i higijena ruku, uz napomenu da su te mere efikasne i mogu zaštiti i od novih sojeva korona virusa.


Vesti online / Vesti / Svet / Panika u Austriji: Dvoje zaraženo superbakterijom!\nU Austriji su zabeležena dva slučaja zaraze "superbakterijama" - onima sa genom koji im obezbeđuje otpornost na skoro sve do sada poznate antibiotike, saopštilo je danas austrijsko ministarstvo zdravlja.\nJedna osoba iz Pakistana izlečena je prošle godine na univerzitetskoj bolnici u Gracu i otpuštena u dobrom zdravstvenom stanju.\nDruga osoba, poreklom sa Kosova, još se nalazi pod nadzorom lekara u toj bolnici, ali nije navedeno gde se ta osoba zarazila.\nGen koji može da se prenosi među različitim bakterijama i učini ih otpornim na antibiotike u Velikoj Britaniji je otkriven kod osoba koje su se vratile iz Indije ili Pakistana, gde su podvrgnute hirurškim intervencijama.\nNaučnici smatraju da će se gen verovatno proširiti po svetu pošto mnogi Evropljani i Amerikanci putuju u ove azijske zemlje i koriste usluge tamošnjih hirurga.\nZDRAVLJE Zaraza vreba turiste


Početna » Patrijarh Irinej » Page 7\nAntiohijski i patrijarh SPC danas u Crnoj Gori\nPatrijarh antiohijski i celog Istoka Jovan X, u sklopu posete patrijarhu srpskom Irineju i Srpskoj pravoslavnoj crkvi (SPC), boraviće danas u Crnoj Gori.\nPatrijarhu Srpske pravoslavne crkve (SPC) biće dozvoljen ulazak u Crnu Goru, saopštila je portparolka Uprave policije Tamara Pavićević, prenosi RTCG.\nVučić: Svaki zločin je večan\nU Bačkoj Palanci održana centralna manifestacija obeležavanja Dana sećanja na ubijene i prognane Srbe u hrvatskoj vojno-policijskoj akciji „Oluja“, 4. avgusta 1995. godine.\nPiše: Danas Online/ FoNet 4. 8. 2018.\nMarković: Patrijarh polazi od teze o Crnoj Gori kao srpskoj državi\nOva Vlada neće dozvoliti nepoštovanje Crne Gore, u kojoj će morati da važe isti principi pravne države i za građanina i za sveštenika.\nPatrijarh podržava Ustav i Kosovo u Srbiji\nPredsednik Srbije Aleksandar Vučić izjavio je juče da je SPC „krenula oštro protiv bilo kakvog rešenja za KiM iz različitih pobuda – neki srpskih, neki velikosrpskih, a neki Boga mi da se sačuva kosovska državnost, albanska državnost“.\nPiše: J. T. 2. 8. 2018.\nPatrijarh Irinej: Ostajem pri ranijoj izjavi o Crnoj Gori\nBiserko: Beograd bi nekakav sever Kosova i u Crnoj Gori\nPozadina vrlo ekstremne izjave patrijarha Srpske pravoslavne crkve u kojoj je poredio položaj Srba u Crnoj Gori sa položajem koji su nekada imali u NDH je namera predsednika CG da stavi SPC na svoje mesto u toj državi.\nPiše: Snežana Čongradin 25. 7. 2018.\nMitropolit Mihailo: Irinej da digne ruke od Crne Gore\nMitropolit kanonski nepriznate Crnogorske pravoslavne crkve Mihailo poručio je poglavaru Srpske pravoslavne crkve Irineju da „digne ruke od Crne Gore“ i dodao da CPC neće biti rob beogradskoj patrijaršiji, prenosi danas RTCG.\nPSG: Ekstremni govor patrijarha\nOcene koje je Patrijarh Irinej dao o položaju Srba u Crnoj Gori predstavljaju ekstremni govor koji ne doprinosi rešavanju problema, nego ga pogoršava, saopštio je Pokret slobodnih građana.\nPredsednik Crne Gore Milo Đukanović izjavio je da očekuje od patrijarha SPC Irineja da demantuje izjavu o položaju Srba u Crnoj Gori, prenosi Radio Slobodna Evropa.\nIrinej: Teže nego u tursko vreme\nZrenjanin: Osveštan novoizgrađeni hram Svetog Nikolaja\nSvečanom litijom, koju je predvodio njegova svetost Patrijarh srpski Irinej, osveštana je crkva Svetog Nikolaja u Zrenjaninu.\nPiše: M. Pudar 15. 7. 2018.\nVladika Irinej podneo i disciplinsku prijavu protiv Radulovića\nEpiskop bački Irinej (Bulović) prvo je tužio advokata Iliju Radulovića za povredu ugleda i časti zbog ličnog stava objavljenog u Danasu 1. novembra 2017. pod nazivom „Filistar, hulja i budala“…\nPiše: J. Diković 7. 6. 2018.


Nove komšije: Mlade izbeglice u Evropi gostuju kao urednici na VICE.com\npisao Elektra Kotsoni\nPrema podacima Visokog komesarijata Ujedinjenih nacija za izbeglice (UNHCR), oko 65.3 miliona ljudi širom sveta bilo je prisiljeno da napusti svoje domove. Od oko 21.3 miliona izbeglica među njima, više od polovine čine mlađi od 18 godina, a samo mali procenat je našao utočište u Evropi. Istovremeno, globalno interesovanje za temu migrantske krize u Evropi palo je za 65 odsto tokom prošle godine, kako pokazuju Gugl trendovi.\nNeki taj pad objašnjavaju "zamorom saosećajnosti", ili "zasićenosti lošim vestima", ali meni najveći problem predstavlja medijsko pokrivanje ove teme. Mogli bismo da snimimo putovanje svake od 21.3 miliona izbeglica, koristeći najjasniji jezik i najsurovije snimke, ali i dalje sumnjam da bi dovoljno ljudi obratilo pažnju - bar ne dovoljno da se nešto promeni.\nAli uz reči poput Bregzita, Zida i svega što uz to ide, koje su postale deo našeg svakodnevnog rečnika, nije vreme da dignemo ruke. Više nego ikada pre - dok evropske zemlje skreću u prošlost i postaju sve manje otvorene za autsajdere - od životne je važnosti da promislimo kako razgovaramo o ovoj temi.\nZato je VICE rešio da pokrene diskusiju, usredsredivši se na integraciju. Naši urednici širom Evrope pronašli su mlade saradnike koji su se nastanili u njihovim zemljama i zamolili ih da pišu o svemu onom što im je na umu, bez obzira da li se radi o ljubavi, muzici ili fudbalskom talentu. Želeli smo da pokažemo da, baš kao i naši autori i svaki sused pored kog ste živeli, ličnosti ovih mladih ljudi imaju više lica koja se ne mogu tek tako definisati samo time što su izbeglice.\nRezultat je zbirka tekstova koje objavljujemo u isto vreme na devet jezika i na 11 evropskih teritorija, u saradnji sa UNHCR-om. Među najzanimljivijim su Kako imati stila sa ograničenim budžetom, Kad se Evropljani i izbeglice zajedno provode, Svi moji gafovi od dolaska u Britanijui Kako napraviti rođendansku tortu za neke divne ljude u Švedskoj.\nZahvaljujem se UNHCR, Oliju Osbornu, Vigertje Postma i VICE urednicima u Španiji, Italiji, Danskoj, Švedskoj, Nemačkoj, Francuskoj, Grčkoj, Holandiji, Švajcarskoj, Austriji i Velikoj Britaniji na pomoći da ostvarimo ovaj projekat.\nTagged:viceunhcrIzbeglička kriza#newneighboursMlade izbegliceUvodnik


Uporedite cene za Mileva Marić Ajnštajn - život sa Albertom Ajnštajnom, 9788607019632 knjiga, Mileva Marić Ajnštajn - život sa Albertom Ajnštajnom komentari\nUpozorenje: cene, linkovi i specifikacije proizvoda za Mileva Marić Ajnštajn - život sa Albertom Ajnštajnom su postavile naše listane online prodavnice. Molimo obavestite nas ukoliko naiđete na neku grešku.\nPregled: Mileva Marić Ajnštajn - život sa Albertom Ajnštajnom\nPronađite najbolju ponudu za Mileva Marić Ajnštajn - život sa Albertom Ajnštajnom na portalu ShopMania. Možete kupovati Mileva Marić Ajnštajn - život sa Albertom Ajnštajnom u stotinama pouzdanih online prodavnica koje isporučuju na teritoriji cele Srbije, po najboljim cenama za Mileva Marić Ajnštajn - život sa Albertom Ajnštajnom. Pročitajte komentare kupaca u našoj grupi, pogledajte slike Mileva Marić Ajnštajn - život sa Albertom Ajnštajnom i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije knjige, i kupite po najnižim mogućim cenama Mileva Marić Ajnštajn - život sa Albertom Ajnštajnom knjiga i hiljade drugih sličnih proizvoda.


Patrušev: Odlučite sami može li se Amerika danas nazvati demokratijom\nDemokratske države se ne mešaju u unutrašnja pitanja drugih suverenih zemalja, a njihove nove vlasti ne „precrtavaju“ odluke svojih prethodnika zbog ličnih antagonizama. Ove teze se moraju uzeti u obzir kada se odgovara na pitanje da li je demokratija u SAD kao što je bila, rekao je sekretar Saveta za bezbednost Rusije Nikolaj Patrušev.\nPrema njegovim rečima, demokratije takođe ne ugrožavaju ljudska prava i ne ograničavaju slobodu govora na svojoj teritoriji i u inostranstvu, one ne pokušavaju da iskoriste rasizam svih vrsta u cilju rešavanja unutrašnjih problema, niti pokušaju da na svoju stranu prevedu ekstremiste i teroriste zbog nekih geopolitičkih ciljeva. Ne dozvoljavaju transnacionalnim korporacijama da se mešaju u rad vlade, namećući državi i društvu svoje interese, kao i da na društvenim mrežama blokiraju legitimnog šefa države.\nOn je takođe dodao da umešanost Fonda Džordža Soroša, poznatog sponzora "obojenih revolucija", u ulične nemire u Americi, posle ubistva Džordža Flojda, nije slučajna.


Kutak za decu / kutak za majke i bebe – podrška deci izbeglicama - finansira UNICEF — Danish Refugee Council Serbia\nKutak za decu / kutak za majke i bebe – podrška deci izbeglicama - finansira UNICEF\nCilj projekta je da pruži potrebnu psihosocijalnu podršku deci izbeglicama koja su pogođena migrantskom krizom, fokusirajući se na prostore prilagođene deci (kutak za decu i kutak za majke i bebe), rani razvoj, neformalno obrazovanje i podršku formalnom obrazovanju. Kutak za decu CFS nastavlja pružati zaštićeno okruženje u kojem deca mogu učestvovati u organizovanim aktivnostima kao što su igranje, druženje, učenje i izražavanje uz primenu aktivnosti kao što su radionice - kreativne, fizičke, komunikativne i manipulativne (igre, sportske, ekspresivne / kreativne aktivnosti, edukativne aktivnosti životnih veština i druge aktivnosti koje promovišu razvoj deteta / psihosocijalno blagostanje i veštine ). Takođe, prilikom prilagođavanja novoj situaciji u vezi sa produženim boravkom, timovi DRC / UNICEF-a koriste principe ECD-a u strukturiranim aktivnostima. Kutak za majke i bebe (MBC) nastavlja da sprovodi svoje aktivnosti sa posebnim fokusom na podsticajnu negu, obrazovanje i savetovanje o dojenju; promovisanje, zaštitu i podržavanje optimalnog hranjenja odojčadi i dece, distribucije vode i hrane za djecu i održavanja dnevne higijene, kao i ograničene distribucije higijenskih predmeta. Imajući u vidu da majke i bebe ostaju u Srbiji čak i više od godinu dana (u odnosu na 2015. godinu kada su korisnici ostali 24-72 sata), MBC je razvio kapacitete za integraciju aktivnosti ECD-a . Dnevne aktivnosti MBC-a su struktuisane tako da pomognu majkama / roditeljima da uspostavljaju svakodnevnu rutinu za decu, stvaraju obrazac ponašanja i primenjuju navike vezane za ishranu, higijenu, zdravstvenu zaštitu, igranje i slobodno vrieme. Uspostavljeni su dnevni rasporedi za aktivnosti MBC-a, uvodeći ritam obroka ili hranjenje preko čaše itd.Rodno zasnovano nasilje ugrožava zdravlje, dostojanstvo, sigurnost i autonomiju svojih žrtava, međutim GBV često ostaje nevidljiv zbog kulture tišine ili čak rasprostranjenog prihvatanja u određenim kulturama. MBC pruža jedinstvenu priliku za suzbijanje rodmo zasnovanog nasilja jer što je obično jedino mesto u centru za azil / pprihvatnom centru koji je dostupan samo ženama i ima stalno prisutno medicinsko osoblje. Neformalno obrazovanje - podrška formalnom obrazovanju. Tim DRC-a organizuje strukturirane neformalne edukativne aktivnosti sa ciljem razvijanja veština, vriednosti i znanja. Aktivnosti su organizovane na način koji je prilagođen, uzimajući u obzir raznovrsnost korisnika, različito obrazovanje, različiti maternji jezik, različite interese itd. Neformalno obrazovanje, kao i podrška formalnom obrazovanju vrši se na tri različita načina, uzimajući uzimajući u obzir različite potrebe dece i potencijalne koristi za decu i škole, uključujući radionice, strukturirane neformalne časove, dopunske časove i podršku formalnom obrazovanju .\nDečji fond Ujedinjenih nacija - UNICEF\nGlavni cilj projekta je da pruži potrebnu psihosocijalnu i osnovnu materijalnu podršku deci izbeglicama koja su pogođena migrantskom krizom kroz kutke za decu i kutke za majke i bebe, kao i smanjenje posledica prouzrokovanih produženom nesigurnošću koju su pretrpeli deca i njihovi staratelji. Pristupi zaštiti, utočištu, podršci za pri ishrani beba, neformalnim obrazovnim programima i podršci formalnom obrazovanju imaju za cilj smanjenje osnovne nesigurnosti, kao i smanjenje rizika i ranjivosti ciljane populacije\nDeca, majke i staratelji izbeglice\nRadna grupa za rešavanje problema mešovitih migracionih tokova\nMinistrastvo za rad, zapošljavanje, boračka i socijalna pitanja\nKomesarijat za izbeglice i migracije Republike Srbije\nLokalni centri za socijalni rad\nLokalni domovi zdravlja\nMoj džepni vodič za osnaživanje devojaka\n(kliknite za otvaranje/preuzimanje dokumenta)\nDRC je u saradnji sa UNICEF-om i partnerima učestvovao u kreiranju priručnika Moj džepni vodič za osnaživanje devojaka. Ovaj kratak vodič definiše standarde i smernice koje su organizacije sačinile u cilju osmišljavanja, izrade, sprovođenja i ocene programa za osnaživanje devojaka u romskim zajednicama i u populaciji migranata i izbeglica u Srbiji i Bugarskoj. Kada se devojkama obezbede alati, prostor i podrška, one se osnažuju da izgrade sopstvene stavove u zajednicama u kojima žive i da se suoče sa izazovima koje donosi adolescencija. Na osnovu definicije Ujedinjenih nacija, adolescencija obuhvata dve starosne grupe: rana adolsescencija, uzrast od 10 do 14 i kasna adolescencija, uzrast 15 - 19 godina. Rad sa mladjim devojkama zahteva drugačiji pristup i veštine nego što je to slučaj sa starijima.\nPublikacija / preuzimanja\nNewer PostOdrživi povratak - podrška i osnaživanje - finansira EUD\nOlder PostPodrška interno raseljenim licima - finansira UNHCR